ناوەندی هاوبەشی هەماهەنگی قەیرانەكان\nچوونه‌ژووره‌وه بەئەندام بوون\nدەربارەی ناوەندی هاوبەشی هەماهەنگی قەیرانەكان\nپەیامی وەزیری ناوخۆ\nپەیامی بەڕێوەبەری گشتی\nپەیڕەوی ناوەندی هاوبەشی هەماهەنگی قەیرانەكان\nبەڕێوەبەرایەتی بەڕێوەبردن و وەڵامدانەوەی قەیرانەكان\nبەڕێوەبەرایەتی بەڕێوەبردنی زانیاری و ئاڵوگۆڕكردنی داتا\nبەڕێوەبەرایەتی كۆكردنەوەی و جێگیركردنی كۆمەك و هاوكاری\nبەڕێوەبەرایەتی كارگێڕی و دارایی\nدەستکەوتەکانی کاری خۆبەخشی\nببە بە بەشێك لە ئێمە\nسپۆنسەری خۆبەخشەکان بکە\nزانیاری بۆ هاوڵاتیان\nچی بكەیت لە كاتی ڕوودانی كارەسات یان ڕووداو؟\nڕاپۆرت و بڵاوكراوەكان\nپرسیار دەربارەی ناوەند؟\nپرسیار و وەڵام\nسەردانی باڵیۆزی فەڕەنسا بۆ ناوەندی هاوبەشی هەماهەنگی قەیرانەكان\nهەردوولا بیروڕایان ئالوگۆڕ كرد لەسەر ڕەوشی ئێستا و رێگاكانی داهاتوو بۆ یارمەتیدانی ئاوارەكان و كاركردنی هاوبەش بۆ پشتگیری لە ئاوارە و پەنابەران و پرۆسەی گەڕانەوە و گێڕانەوەی سەقامگیری.\nکؤبوونەوەی ناوەندی هاوبەشی هەماهەنگی قەیرانەكان و لێژنەی هەماهەنگی رێکخراوە ناحکومیەکان درەبارەی ڕەوشی مرۆیی لە هەرێمی كوردستان\nژمارەی ئاوارە و پەنابەران لە هەرێمی كوردستان لە مانگی ئازار 2019\nڕاپۆرتی بارودۆخی مرۆیی ژمارە. ٣ بۆ ئازار ٢٠١٩\nڕێژەی ئاوارەبوون بەردەوامە لە ساڵی ٢٠١٩ و تاوەكو ئێستاش خەڵک ناچارن بە بەجێهێشتنی شوێنەکانیان بەهۆی نەبوونی ئاسایش و خراپی بژێوی ژیانیان، كە ڕوودەكەنە هەرێمی کوردستان. لە ئازار ٢٠١٩ , نزیکەی ٩٤٦ ئاوارە و پەنابەر گەیشتوونەتە هەرێمی کوردستان. بە نزیکەیی ٩٣٢ کەس لەوانە ئاوارەن وە ١٤ کەسیش پەنابەری سوورین. لەگەڵ ئەوەش دا,لە ئازار ٢٠١٩ , زیاتر لە ٩٤١ ئاوارە و پەنابەری سووریا هەرێمی کوردستانیان بەجێ هێشتووە یان گەڕاونەتەوە بۆناوچە ئازادکراوەکانی خۆیان یانیش کۆچیان کردووە بۆ ئەوروپا و وڵاتەکانی تر بەیاسایی و بە هەندێک ڕێگای تر. درێژەی بابەت..\nبارودۆخی خوێندن بۆ قوتابیانی پەنابەرانی سوری لە هەرێمی کوردستان\nسەرەڕای كەمی بودجە، حکومەتی هەرێمی کوردستان بە بەردەوامی پشتگیری پڕۆسەی خوێندی کردووە بۆ پەنابەرە سورییەکان. بۆ نمونە، دەوامی دووەم لە زۆربەی قوتابخانەکان تەرخانکراوە بۆ قوتابیانی پەنابەر، موچەی مامۆستایانیش لە لایەن وەزارەتی پەروەردەوە دابین دەكرێت. حکومەتی هەرێمی کوردستان زەوی دابینكردووە بۆ دروستکردنی قوتابخانە بۆ قوتابیانی پەنابەر و چەندین قوتابخانەی دروستکردووە. درێژەی بابەت..\nنەخشە ڕاپۆرتێك لەسەر ڕەوشی مرۆیی لە هەرێمی كوردستان بۆ مانگی شوبات\nلە ئێستادا حکومەتی هەرێمی کوردستان ٨٩٢ , ٢٤٩ پەنابەری سووری و ٩,١٢٩ پەنابەری تورکی و ١٣,١٢٣ و پەنابەری ئێرانی و ٧٥٦ پەنابەری فەلەستینی لەخۆ دەگرێت. زۆربەی ئاوارە و پەنابەرەکان لە هەرێم لەگەڵ کۆمەڵگەی خانەخوێ دەژین. لە کاتێکدا تەنها ٣٧ ٪ لەوانە لە ناو کەمپەکان دەژین کە ژمارەیان ٣٨ کەمپە. ٥٠ ٪ ئاوارە و پەنابەران لە پارێزگای هەولێر دەژین, ٣١ ٪ لە پارێزگای دهۆک, وە ١٩ ٪ لە پارێزگای سلێمانی. درێژەی بابەت..\nوتارى به‌ڕێز كريم سنجارى، وه‌زيرى ناوخۆ له پانێلى تايبه‌ت به پرسى ئاسايش له عێراق له كۆڕبه‌ندى هه‌ولێر\nسه‌ره‌ڕاى سه‌ركه‌وتنى سه‌ربازى به‌سه‌ر داعشدا، تاكو ئێستا داعش كۆتايى نه‌هاتووه و هه‌ر به‌رده‌وامه له زۆربه‌ى ناوچه ئازادكراوه‌كان، داعش و گروپه توندڕه‌و و تيرۆرستييه‌كان به‌رده‌وامن له خۆ رێكخستنه‌وه و داهێنانى رێگا و تاكتيك و شێوازى نوێ بۆ بڵاوكردنه‌وه‌ى ئايديۆلۆژى توندوتيژى و به ئامانج گرتنى گه‌نج و لاوان بۆ ئه‌نجامدانى كرده‌وه‌ى تيرۆرستى له عێراق. درێژەی بابەت..\nبەشداری بکە بۆ ئاگاداربوون لە دوایین هەواڵەکان\nCopyright © 2018 Joint Crisis Coordination Centre KRG\nڕێکخستنەکانی هەژمار بگۆڕە\nڕێکخستنی وشەی نهێنی بگۆڕە\nIn Articles In Pages


كتێبی بۆ مێژوو ده‌برێته وه‌زاره‌تی ده‌ره‌وه‌ی ڤاتیكان\n:: PM:04:10:21/10/2021 \nئێسته شاندێكی لیژنه‌ی ئه‌وقاف و كاروباری ئاینی په‌رله‌مانی كوردستان له ئیتاڵیان و ئه‌مڕۆ له‌گه‌ڵ وه‌زاره‌تی ده‌ره‌وه‌ی ڤاتیكان كۆبوونه‌وه. دواتر له‌لایه‌ن یه‌كێك له ئه‌ندامانی لیژنه‌كه كتێبی "بۆ مێژوو"ی سه‌رۆك بارزانی درا به به‌رپرسانی وه‌زاره‌ته‌كه.\nئه‌مڕۆ پێنجشه‌م 21ی ئۆكتۆبه‌ر، وه‌یسی سه‌عید ئه‌ندامی شانده‌كه‌ی په‌رله‌مانی كوردستان، بۆ "وشه" گوتی، له‌گه‌ڵ به‌رپرسانی وه‌زاره‌تی ده‌ره‌وه‌ی ڤاتیكان باسی ره‌وشی پێكهاته‌كانمان كرد كه له كوردستان ئازادانه كاره‌كانیان ئه‌نجام ده‌ده‌ن.\nباس له پێوه‌ندی مێژووی نێوان ڤاتیكان و گه‌لی كوردستان كرا\nئاماژه‌ی بۆ ئه‌وه‌یش ك كه ئه‌وه بۆ به‌رپرسانی وه‌زاره‌ته‌كه روون كراوه‌ته‌وه كه گه‌لی كوردستان بڕوای ته‌واوی به ئازادیی و فره‌ئاینی هه‌یه و به هه‌موو شێوه‌یه‌كیش پارێزگاری له پێكهاته‌كان ده‌كه‌ین.\nئه‌وه‌یشی خسته‌ڕوو، باس له پێوه‌ندی مێژووی نێوان ڤاتیكان و گه‌لی كوردستان كرا و تیشك خرایه سه‌ر سه‌ردانه مێژووییه‌كه‌ی قه‌داسه‌تی پاپای فرانسیس پاپای ڤاتیكان بۆ ھه‌رێمی كوردستان.\nجێی ئاماژه‌یه كه له‌و كۆبوونه‌وه‌یه‌دا، ئه‌و په‌رله‌مانتاره كتێبی "بۆ مێژوو"ی سه‌رۆك بارزانی پێشكه‌شی به‌رپرسان كردووه وه‌ك پێشاندانی ئه‌و مێژووه‌ی كه سه‌رۆك بارزانی وه‌ك رابه‌رایه‌تی گه‌لی كورد تۆماری كردووه.


بڕیاری زیندانیکردن بۆ سەر ڕاستڕەوێکی توندڕەو لە ئەڵمانیا\nدادگایەکی ئەڵمانیا بڕیاری زیندانیکردنی هەتا هەتایی داوە بەسەر ئەو هێرشبەرەی لە پشت ڕووداوە خوێناویەکەی ساڵی پارەوە بووە کە دەشێت ببوایەتە خراپترین دڕندایەتی دژە جوو لەوەتای دووهەم شەڕی جیهانییەوە.\nدەرگای داخراوی کنیشتەکە لە شاری هاڵی،کە 52 کەسی جووی لێبووە، لە ڕۆژی تۆبەکردندا، پیرۆزترین ڕۆژی جووەکان، وەهای کرد ئەو هێرشبەرە نەتوانێت هێرشە خوێناویەکەی پلانی بۆ دانابوو، بە ئەنجام بگەیەنێت.\nپاش ئەوەی نەیتوانی هێرش بکاتە سەر کنیشتەکە لە ڕۆژی 9ی مانگی 10ی ساڵی 2019دا، ژنێکی کوشت و هەروەها پیاوێکیشی کوشت لەناو کەبابخانەیەکدا.\nنۆرسولا مێرتینس، ئەو دادوەرەی سەرۆکایەتی دانیشتنەکەی ئەمڕۆ دووشەممەی دادگای دەکرد، هاوکاتی خوێندنەوەی گوناهبارکردنی هێرشبەرەکە و بڕیاری سزادانەکەی، ئاماژەی بەوەکردبوو "ئەگەر ئەو دەرگای کنیشتە دانەخرابووایە، ئەوا کۆمەڵکوژییەکی دەکرد."\nلە ماوەی 5 مانگی ڕابردووی دادگاییکردنەکەیدا، ستیڤن باڵێت نکوڵی لە هۆلۆکۆست دەکرد و هیچ پەشیمانییەکیشی لەو کارەی بەرامبەر جووەکان دەرنەبڕیوە، کە زۆربەیان بۆ گەواهیدان لە پرۆسەی دادگاییکردنەکەیدا ئامادەبوون.\nباڵێت بە دوو تاوانی کوشتن گوناهبار کراوە و هەروەهاش بە چەندان هەوڵدانیش بۆ کوشتن. ئەم دۆسێیەش ترس و نیگەرانییەکی زۆری لە ئەڵمانیادا دروستکرد سەبارەت بە هەڵکشانی توندڕەویی ڕاستڕەو و توندوتیژی دژ بە جوو پاش 75 ساڵ لە کۆتاییهاتن بە سەروەختی نازییەکاندا.\nدادپارێزان داوای سەپاندنی سزای زیندانیکردنی هەتا هەتاییان کردبوو بەسەر باڵێتدا و پارێزەرەکانیش داوای سزایەکی ڕەوای دادپەروەرانەیان کردبوو لە دادگا.


ئەنجومەنی پارێزگاكان؛ بارن بەسەر خەڵكەوە یان خزمەتكار؟ - پەرەگراف\nئەنجومەنی پارێزگاكان؛ بارن بەسەر خەڵكەوە یان خزمەتكار؟\nبودجە و موچەی ئەنجومەنی پارێزگاكانی هەرێمی كوردستان، ڕۆژانە نزیكەی 10 ملیۆن دینار دەكەوێت و هێشتا داوای زیادكردنیشی دەكەن، لەكاتێكدا خەڵك بە كارەكانیان قایل نین و پێیانوایە نەیانتوانیوە هیچ گۆڕانكارییەك لە ژیان و گوزەرانیاندا بكەن.\nشەباب ئەحمەد، یەكێكە لەو هاوڵاتییانەی ئەنجومەنی پارێزگاكان وەكو "بارێك بەسەر خەڵكەوە" دەبینێت، بەتایبەت لەو چەند ساڵەی ڕابردودا، كە تادێت ژیانی هاوڵاتیانی هەرێمی كوردستان بەرەو بارگرانی زیاتر دەڕوات.\nهەرێمی كوردستان زیاتر لە شەش ساڵە لە قەیرانی داراییدایە، موچە بە لێبڕینەوە دابەشدەكرێت و چەندین موچە پاشەكەوتكراون، بازاڕەكان سست و جوڵەی بازرگانی لاواز بون.\nئەوەش لەكاتێكدایە هەر سێ ئەنجومەنی پارێزگاكانی هەولێر، سلێمانی و دهۆك مانگانە سەدان ملیۆن دینار وەكو موچە و بودجە وەردەگرن.\n"پێویستە ئەنجومەنی پارێزگاكان هەڵبوەشێنرێنەوە، ئەوكات پارەیەكی زۆر بۆحكومەت دەگەڕێتەوە و لەجیاتی ئەنجومەن دەتوانرێت لیژنە لەناو ئیدارەی پارێزگا هەبێت و ئەو لیژنانە هاوشێوەی ئەنجومەن سەر‌دانی تەواوی ناوچەكان بكەن بۆ بەدواداچونی كێشە و گلەییەكانی خەڵك بە ئامانجی دۆزینەوەی چارەسەر" شەهاب ئەحمەد، دانیشتوی قەزای بەردەڕەش بۆ پەرەگراف وای وت.\nئەو دەڵێت، ئەنجومەنی پارێزگا دەتوانێت لە بەرژەوەندیی خەڵكدا بێت ئەگەر بە باشی كارەكانیان بكەن و گەندەڵی نەبێت، بەڵام ئێستا ڕۆڵیان زۆر لاوازە، "مانەوەیان ئێستا تەنیا بۆ بەرژەوەندی گیرفانی خۆیانە" بەوتەی شەهاب.\nبەپێی بەدواداچونەكانی پەرەگراف، كە ئەندامان و لێپرسراوانی ئەنجومەنی پارێزگاكانیش پشتڕاستیانكردۆتەوە، بودجەی پێداویستیی و كارگێڕیی هەر ئەنجومەنێكی پارێزگا نزیكەی شەش ملیۆن دینارە، ئەوەش ساڵانە بۆ هەرسێ ئەنجومەنەكە دەگاتە نزیكەی 216 ملیۆن دینار.\nئەنجومەنی پارێزگای هەولێر 30 ئەندام، سلێمانی 32 ئەندام و دهۆك 28 ئەندامی هەیە، هەر ئەندامێكیش مانگانە موچەكەی دوو ملیۆن و 800 هەزار دینارە، بەڵام ئێستا بە لێبڕینەوە ملیۆن و 400 هەزار دینار وەردەگرن، بەپێی ئامارە و زانیاری ئەندامانی ئەنجومەن بۆ پەرەگراف.\nموچەی ئەو 100 ئەندامەی ئەنجومەنی پارێزگاكانی هەرێم، بێ لێبڕین، مانگانە 280 ملیۆن دینار و لە ساڵێكدا دەگاتە سێ ملیار و 360 ملیۆن دینار، بەوەش ڕۆژانە موچە و بودجەی هەرسێ ئەنجومەنی پارێزگا نزیكەی 10 ملیۆن دینار لەسەر بودجەی گشتی دەكەون.\nعەلی ڕەشید، كە ماوەی حەوت ساڵە سەرۆكی ئەنجومەنی پارێزگای هەولێرە و لەسەردەمی ئەودا سێ پارێزگاری هەولێر گۆڕاون، دەڵێت بڕیاری "زۆر گرنگ"یان دەكردووە و بە تایبەت شانازی بە سێ بڕیارەوە دەكەن؛ ئەوانەیش "پڕۆژەی چەكی موچە بۆ فەرمانبەران و چارەسەركردنی پاشەكەوتی موچەی فەرمانبەران، پڕۆژەی پەرەپێدانی كشتوكاڵ و پڕۆژەی بەرەنگاربونەوەی كۆرۆنا".\nبڕیارەكانی دیكەی ئەنجومەنی پارێزگای هەولێر پەیوەست بون بە چاودێریی بازاڕ و پێكهێنانی لیژنە لەسەر نرخی بەنزین و كەرتەكانی تر، "بە گشتی زیاتر لە 112 بڕیارمان دەركردووە تائێستا".\nعەلی ڕەشید بۆ پەرگراف ڕونیكردەوە "داوامان لە ئەنجومەنی وەزیران كرد بودجەكەمان زیاد بكرێت، چونكە بەشی ئێمەی نەدەكرد، بەخۆشحاڵییەوە پێش مانگ و نیوێك ئەنجومەنی وەزیران بڕیاریدا مانگانە بودجەكەمان بكرێتە شەش ملیۆن دینار، ئەوەش بۆ كڕینی گازوایلی موەلیدەی ئەنجومەن، قرتاسیە، بەنزین و میواندارییەكانی ئەنجومەن خەرجدەكرێت".\nبودجەی پێشتری ئەنجومەنی پارێزگای هەولێر چەند جارێك گۆڕانكاری تێدا كراوە و دوایینجار سێ ملیۆن دینار بووە بەرلەوەی بۆ شەش ملیۆن زیاد بكرێت.\nبەرزان حامد، سەرۆكی لیژنەی ناوخۆ و ئاسایش لە ئەنجومەنی پارێزگای سلێمانی بۆ پەرەگراف وتی "لە ڕابردودا ڕەنگە ئەنجومەنەكەمان وەك پێویست كاری خۆی نەكردبێت، هەمیشە هەر وایە دەسەڵاتی جێبەجێكردن حەزی بەوەنییە دەسەڵاتی چاودێری هەبێت و چاودێری كارەكانیان بكات".\nئەو دەڵێت، ئەگەر پرسیار لە خودی ئەندامانی ئەنجومەنیش بكرێت دەربارەی كارەكانیان لە شەش ساڵی ڕابردوی تەمەنی ئەنجومەنەكەدا لە ئەدای كارەكانیان ڕازیی نین.\nئەنجومەنی پارێزگاكانی هەرێم لە 2014ـەوە هەڵبژێراون و دەبوایە لە 2018دا هەڵبژاردنی نوێ بكرێت، بەڵام بۆ كاتێكی نادیار دواخرا.\nهەرچەندە بودجەی مانگانەی ئەنجومەن زیادكراوە، بەڵام بەرزان حامد هێشتا ئەوە بە كەم دەزانێت بۆ باشتر بەڕێوەچوونی كارەكانیان‌و دەڵێت "بە پارەیەكی كەم چۆن دەتوانی بەدواداچون بۆ كارەكانی حكومەت بكەیت لەكاتێكدا دوو ئیدارەی سەربەخۆ لە سلێمانی هەن و سنورێكی بەرفراوانیشە".\nئەنجومەنی سلێمانی 11 ئۆتۆمبێلی هەیە و زۆرینەیان لەكاركەوتون، وەك حامد باسی دەكات، پێیوایە "حكومەت وەك پێویست ئاوڕی لە ئەنجومەنەكان و بە تایبەت ئەنجومەنی پارێزگای سلێمانی نەداوەتەوە، .. بۆیە نەیتوانیوە وەك پێویست كارەكانی بكات".\nلەو شەش ساڵەدا ئەنجومەنی سلێمانی نزیكەی 70 كۆبونەوە و ژمارەیەك بڕیاری هەبووە كە بەوتەی بەرزان حامد، لەگەڵ ئەوەشدا "چاودێریی باشمان كردوە... هەر بەڕێوەبەرێكیش كەمتەرخەمی كردبێت یان تێوەگلابێت لە بە هەدەردانی موڵكی گشتی بانگهێشتمان كردوە بۆ ئەنجومەن".\nئەنجومەنی پارێزگاكان بەپێی یاسای ژمارە 3ی ساڵی 2009 كاردەكەن و ئەركەكانیان چاودێری ئیدارەی خۆجێی و دەركردنی بڕیار و ڕێنماییە بە مەرجێك لەگەڵ یاسا كارپێكراوەكانی هەرێمدا ناكۆك نەبن.\nهەڵكەفت وەحید، هاوڵاتییەكی شاری دهۆكە و زۆر بێ ئومێدە لە ئەنجومەنی پارێزگاكان، چونكە "شەش ساڵە هیچ گۆڕانكارییەكی نوێم نەبینیوەو جگە لە بارگرانی بۆ سەر حكومەت كە مانگانە پارەیەكی زۆر وەردەگرن، هیچی دیكە نییە".\nئەو هاوڵاتییە چاوەڕێ بووە لانیكەم لەسەر گەندەڵی، لێپرسراوان لە ئەنجومەنەوە متمانەیان لێوەربگیرێتەوە.\n"ئەگەر ئەنجومەنێك بەوردی بەدواداچون بۆ پڕۆژەكانی حكومەت و بازاڕ نەكات، لێپرسراوانی گەندەڵ لەكارەكانیان دورنەخاتەوە ئیتر بۆچی هەبێت؟" هەڵكەفت وای وت، داواكاریش بوو ئەنجومەنەكە ئەوەی لەسەرشانیانە وەكو ئەرك جێبەجێی بكەن.\nلە چەند مانگی ڕابردودا لە زۆربەی ناوچەكانی هەرێم، خۆپیشاندان و ناڕەزایی دژی خراپی گوزەران هەبون، بێ ئەوەی هیچ دەرئەنجامێكی لێبكەوێتەوە.\nئیدریس هەركی، سەرۆكی لیژنەی كاروباری یاسایی لە ئەنجومەنی پارێزگای دهۆك بۆ پەرەگراف وتی "ژمارەیەك بڕیاری زۆر گرنگمان دەركردووە، كە شانازیی پێوە دەكەین و لەبەرژەوەندی خەڵكدا بون"، ئەوەشی خستەڕوو ئەو بڕیارانەش؛ داخستنی پاڵاوگە نایاساییەكانی ناوچەی كواشی، كەمكردنەوەی بڕی پێنج هەزار دینار لە نرخی پشكنینی پزیشك، ڕاگرتنی زیادەڕۆیی و گۆڕانكاریی بووە لە پۆستە ئیدارییەكاندا.\nئەنجومەنی پارێزگای دهۆك 114 كۆبونەوەی هەبووە لە تەمەنیدا و 120 بڕیاری دەركردووە.\nئیدریس هەركی دەشڵێت، مینحەی مانگانەی شەش ملیۆن دینار بۆ پێداویستییەكانی ئەنجومەنەو ئەندامان بە پارەی خۆیان بەنزین دەكڕن بۆ هاتوچۆی كارەكانیان و دەرچون‌و بەدواداچون.\nهەروەها پێیوایە "تاڕادەیەك كاری باشمان كردووە، بەڵام بەپێی خواست و داواكاری ئێمە نەبووە، ئەوەش لەبەر چەند هۆكارێك لەوانە شەڕی داعش و قەیرانی دارایی، بڵاوبونەوەی ڤایرۆسی كۆرۆنا، كەموكورتی لەیاسای كاری ئەنجومەن".\nهەر گۆڕانكارییەك لە شێواز و ئەدای ئەنجومەنی پارێزگاكان پێویستی بە پەرلەمانی كوردستانە.\nنزار مەلاعەبدولغەفار، ئەندامی پەرلەمانی كوردستان لە لیژنەی ناوخۆ و ئاسایش و ئەنجومەنە خۆجێییەكان بە پەرەگرافی وت "هەر مادەیەك یان بڕگەیەك لە یاسای كاری ئەنجومەن پێویستی بە هەمواركردنەوە هەبێت بەدڵنیاییەوە كاری بۆ دەكەین، ئەو بڕگانەی كە ئەوان تێبینییان لەسەر هەیە دەكرێت بە یاداشتێك ئاڕاستەی پەرلەمانی بكەن".\nئەو پەرلەمانتارە پێیوایە حكومەت "زۆر گرنگی بە ئەنجومەنی پارێزگاكان دەدات"، تەمەنیان درێژكراوەتەوە و دەسەڵاتی تەواویان پێدراوە، "حكومەت لە قەیرانی داراییدایە،.. بێگومان ئەگەر بارودۆخی دارایی باش ببێتەوە ئەوا بودجەیەكی باشتر بۆ ئەنجومەن دابیندەكرێت".


کاردانەوەکان بەرامبەر بە گواستنەوەی باڵیۆزخانەی ئەمریکا بۆ ئۆرشەلیم\nYou are at:Home»شیکاری»کاردانەوەکان بەرامبەر بە گواستنەوەی باڵیۆزخانەی ئەمریکا بۆ ئۆرشەلیم\nBy nuche.net on\t 2018/05/15 شیکاری, گرنگ\nنوچەنێت: ئاژانسی هەواڵی رۆیتەرز\nهاوکات لە گەڵ گواستنەوەی باڵیۆزخانەی ئەمریکا بۆ ئۆرشەلیم و هێرشی هێزەکانی ئیسرائیل بۆ سەر کەرتی غەززە، کە کوژران و برینداربوونی دەیان کەس لە فەلەستینیەکانی بەدواوە بوو، کۆمەڵگای جیهانی و وڵاتانی هەڵوێستیان بەرامبەر بەم بڕیارە و رووداوەکانی رۆژی رابردوو گرت.\nجەواد زەریف، وەزیری دەرەوەی ئێران، رۆژی دووشەممەی بە رۆژی شەرمەزاری گەورە وەسف کرد و لە تویتێکدا نووسی: رژێمی ئیسرائیل بەو پەڕی بێ باکی فەلەستینیەکانی کوشت. زەریف راشیگەیاند “ترەمپ بڕێاری گواستنەوەی نایاسایی باڵیۆزخانەی ئەمریکا دەکات بە جەژن، ئەمە تەنها شەرمەزاری و بەلارێدابردنی رای گشتییە”.\nبیناڵی یەڵدرم، وەزیری دەرەوەی تورکیا گوتی “مخابن، ئەمریکا لە پاڵ دەوڵەتی ئیسرائیلە، بۆ کوشتاری خەڵکی مەدەنی و شەریکی تاوانێکی دژەمرۆیی”. یەڵدرم گوتیشێ، ئیسرائیل لە هەوڵدایە بە هەڵایسانی شەڕ لە دەرەوەی سنوورەکانی، کێشەناوخۆییەکانی خۆی بشارێتەوە.\nرەجەب تەیب ئەردۆغان، سەرۆککۆماری تورکیا، پێشتریش جەختی کردۆتەوە، کە قودس هێڵی سووری موسوڵمانانە و هەڕەشەی کردووە، ئەگەر ئەمریکا ئەم بڕیارە بخاتە بواری جێبەجێکردنەوە، پەیوەندیەکانی لە گەڵ ئیسرائیل دادەخات.\nدامەزراوەی خۆبەڕێوەبەری فەلەستین\nمەحمود عەباس، سەرۆکی دامەزراوەی خۆبەڕێوەبەری فەلەستین، کردنەوەی باڵیۆزخانەی ئەمریکای لە قودس، وەک هۆکاڕیک بۆ ناسەقامگیری ناوچەکە وەسف کرد. عەباس گوتیشی، بەم هەنگاوە، ئەمریکا رۆڵی خۆی لە ئاشتی بردە ژێر پرسیار و بێ رێزی بە سەرجەم وڵاتانی عەرەبی و موسوڵمانان کردووە.\nئەم هاوپەیمانییە داوای لە کۆمەڵگای نێودەوڵەتی کرد، بەرامبەر بەم بڕیارە ناعادڵانەیە بوەستنەوە و هاوکات بڕیارەکەی بە داگیرکردنی قودس لە لایەن ئیسرائیل لێکدایەوە. کۆمکاری عەرەبی راشیگەیاند “بڕیارەکە هێرشێکی شەرمێونانەیە بۆ سەر هەستی وڵاتانی عەرەبی و موسوڵمانان”.\nئەمە لە کاتێدکایە، کە کۆمکاری عەرەبی، بڕیارە لەم بارەیەوە کۆبوونەوەیەکی نائاسایی پێکبێنێ و داوای لە ئەنجومەنی ئاسایشی نەتەوەیەکگرتووەکان کردووە، لەبارەی کوشتاری رۆژی رابردووی کەرتی غەززە کۆبێتەوە”.\nئامادەبووانی رێوڕەسمی کردنەوەی باڵیۆزخانەی ئەمریکا\nئاسیا: تایلەند، فیلیپین، ڤیێتنام، میانمار.\nئەفریقا: ئێتیۆپی، سودانی باشور، تانزانیا، رواندا، زامبیا، کۆماری دیموکراتی کۆنگۆ، کۆماری کۆنگۆ، کامێرۆن، ساحلی عاج و نیجریا.\nئەوروپا: مەقدونیە، جۆرجیا، ئۆکرانیا، رۆمانی، سێربستان، مەجارستان، کۆماری چیک، نەمسا و ئاڵبان.\nئەمریکای باشور: کۆماری دۆمینکەن، هیندوراس، پاراگۆئە، پرۆ، پاناما، گواتمالا، ئەلسەلوادۆر.\nئەنتۆنیۆ گۆترێس، سکرتێری گشتی نەتەوەیەکگرتووەکان، نیگەرانی خۆی لەبارەی کوشتاری خەڵکی کەرتی غەززە دەربڕی و گوتیشێ “هیچ رێکاریک بوونی نییە، مەگەر ئەوەی، کە دوو دەوڵەت لە قودس بوونیان هەبێ و ئیسرائیل و فەلەستینیەکان بتوانن بە ئاشتیانە پێکەوە بژین”.\nئەم وڵاتە رایگەیاند، وەک دژکردەوە بەرامبەر بە کوشتاری خەڵکی غەززە لە لایەن ئیسرائیلەوە، باڵیۆزی خۆی لەم وڵاتە بانگهێشت دەکاتەوە. ئەفریقای باشور لە بەیانێکدا رایگەیاند “بە سەرنجدان بە هێرشی بێ بەزەییانەی ئیسرائیل، ئەفریقای باشور، بڕیاری دا دەستبەجێ باڵیۆزی خۆی لەم وڵاتە بانگهێشت بکاتەوە.\nفێدریکا مۆگرینی، بەرپرسی سیاسەتەکانی دەرەوەی یەکێتی ئەوروپا، جەختی کردەوە، کە ئیسرائیل دەبێ ئەو پەڕی پشوودرێژی لەخۆی نیشان بدات، تاکوو کەسی دیکە نەکوژرێ. مۆگرینی جەختی لە سەرمافی خۆپێشاندانی ئاشتیانەش کردەوە. هەروەها گوتیشی “نابێ حەماس ئەم رووداوانە بۆ ئامانجی تایبەتی خۆی بەکاربهێنێ”.\nتێرێزا مەی، سەرۆکوەزیرانی بەریتانیا رایگەیاند، لە سەرەتاوە دژی ئەم بڕیارەی ترەمپ بووە و وڵاتەکەی هیچ پلانێکی بۆ گواستنەوەی باڵیۆزخانەی خۆی بۆ قودس نییە.\nژان ئێڤ لۆدریان، سەرۆکی دەزگای دیپلۆماسی فەرەنسا، بڕیارەکەی ترەمپی بە پێشێلکردنی یاسا نێودەوڵەتیەکان و بڕیارەکانی ئەنجومەنی ئاسایش وەسف کرد و داوای لە بەرپرسانی فەلەستین و ئیسرائیل کرد، کە بە هەست بە بەرپرسیارێتی مامەڵە لە گەل دۆخەکە بکەن.\nماریا ئادیر، گوتەبێژی وەزارەتی دەرەوەی ئەڵمانیا، جەختی لە سەر دژایەتی وڵاتەکەی بەرامبەر بە بڕیارەکەی سەرۆکی ئەمریکا کرد و گوتیشی “ئێمە و یەکێتی ئەوروپا پێمانوایە، ئەم ناکۆکیانە تەنها بە رێککەوتنی دوو لایەنە چارەسەر دەکرێن و قودس دەبی وەک پایتەختی دوو وڵاتی فەلەستین و ئیسرائیل بە فەرمی بناسرێت”.


Diplomatic Magazine | شێركۆ بێكەس: زیاد ئەسعەد لە نەورەسێکی سپی دەچێت\nلە ئەمڕۆدا ئاواز و گۆرانی كوردی بەگشتی ئەوەندەی لە چەند و ژمارەدا زۆ بووە، لە چۆنایەتیدا كزەو، مەگەر دەگمەن ئاوازی بەشی زۆری ئەو گۆرانیانە ببیستی لە ئاستێكی موزیكی و هونەری بەرزدابێت.\nگۆرانییه‌كانی زیاد، مۆركی كوردیان پێوه‌یه و خۆی له‌ناو هونه‌ری وڵاتانی دراوسێدا ون نه‌كردووه.\nبەشی زۆری ئەو گۆرانیانە تێكەڵەیەكی بێسەر بەرە لەگۆرانی توركی و فارسی و عەرەبی و، بەشی هەرە زۆری گۆرانیبێژەكانیش ئاگایان لە كەلتوری گۆرانی و موزیك نییە.\nدیارە من لێرەدا مەبەستم ئەوە نییە كە ئەبێ گۆرانی كوردی بەدەر بێ لەكاریگەرێتی گۆرانی و میوزیكی دەورو بەر، بەڵام نابێ مۆرك و تایبەتمەندی گۆرانی كوردی ون بكرێ، واتە ئەو كاریگەریەتییە نابێ بگاتە ئەو شوێنەی كە لە کلتوری دەورووبەردا بتتوێنێتەوە.\nزیاد ئه‌سعه‌د هونه‌رمه‌ند\nلە نێو شەپۆلە تازەكانی گۆرانی مۆزیكی كوردیدا، لەو ساڵانەی دواییدا، ( زیاد ئەسعەد) بە گوڕوتین و تۆنێكی تاسە شكێنەوە هاتە نامانەوەو هەندێ سنوری تەقلیدی بەزاندو دڵ و گوێچكەمانی بەریتمی تازەو داهێنەرانە زاخاو دایەوە، چۆن و بۆچی ؟!\nیەكەم : لەبەر ئەوەی لاسایكەرەوەو تەقلیدی نەبوو، واتە هەمان سەدای گۆرانییەكانی رابردووی نەدایەوە بەگوێچكەماندا، فۆلكلۆریشی بۆ خۆی نەكرد بە بەندینخانە.\nدووەم : هونەرمەند ( زیاد ئەسعەد) بە تەنها هەر بەهرەو سەلیقە نییە، بەڵكو لە هەمانكاتدا شارەزایی دنیای موزیك و مەقاماتەو ئەزانێت چی ئەكات و عاشقانە لەگەڵ كارەكەی خۆیدا هەڵس و كەوت ئەكات، یان ئەتوانم بڵێم ( مۆسیقاو گۆرانی بووە بەدڵدار و تەنانەت – هاوسەری ئەو).\nزیاد ئەسعەد، هەموو ژیانی خۆی داوە بە هونەرەكەی و تەنانەت بۆ چركە ساتێ لێی دوور نەكەوتۆتەوە. بەشی زۆری گۆرانییەكانی تری ئەم سەردەمە، گۆرانییەكانیان تەمەنیان كورتە زۆر زوو بیر ئەچنەوە.\nبەڵام بە شێكی باشی گۆرانییەكانی هونەرمەند زیاد ئەسعەد، وا لەسەر زاری گەنجەكانەوەو ئەوترێنەوە، كە ئەمەیش بۆ خۆی بەڵگەیەكی زیندووە بۆ زیندوێتی ئەو گۆرانیانە، زیاد جگە لەوەی خۆی دەنگی خۆشە، لەهەمان كاتدا ئاوازدانەرێكی بەتوانایە، چەندیین گۆرانی بۆ گۆرانیبێژە ناسراوەكانی ئەم سەردەمە داناوە.\nزیاد ئەسعەد، بەچاكی ئاگای لەكەلتوری گۆرانی كوردییە، ئاگای لەگۆرانی كۆن و تازەی میللەتەكانی دەوروبەرە، تەنانەت هەناسەكانیان لەیەكتری جیا ئەكاتەوە. من لەنزیكەوە كاك (زیاد) ئەناسم و تێكەڵین و لەسەردمێكدا لە سوید رۆژانە یەكترمان ئەبینی و بۆ یەكەمجاریش لە رێگەی هونەرمەند (پەیوەند جاف)ـی زاوامەوە لەماڵی خۆمان ناسیم.\nهونەرمەند زیاد ئەسعەد، وەك مرۆڤیش پیاوێكی ناسك و رووخۆش و دڵپاكە، ئەو مۆسیقا و گۆرانی كردووە بەنان و ئاو، تا سەر ئێسقان عاشقی هەموو گۆرانییەكی جوانە، هەر ئەم عەشقیەش وای لێكردووەكە نەوەستێ و هەمیشە بەخشندە بێ.\nجارێكیان باسی ئەو هەموو موزیكە گەورەیەی بۆ كردم كە لە (حەسەن زیرەك)ـدا هەبووە، ئەیگوت (حەسەن زیرەك لەهەندێ حاڵەتدا لە ئاڵوگۆڕی هەندێ تۆنی دەنگدا كاری وایكردووە، كە جێگای سەروڕمانە !!) دیارە من رووبەروو هەندێ رەخنەم لە هونەرمەند (زیاد ئەسعەد) گرتووە.\nبەتایبەتی كە ئەو لە ژیانی خۆییدا پەرش و بڵاوەو پەرت پەرتەو دوورە پەرێزییەكەی لەخەڵكەوە تاڕادەیەك كاری كردۆتە سەر قەتیسبوونی چالاكییەكانی، من پێموایە ئەبوایە تا ئێستا ( زیاد) چەندینجار سەردانی كوردستانی بكردایە.\nئەو لە نزیكەوە تێكەڵ بە عاشقانی گۆرانییەكانی خۆی ببوایەوەو لەنزیكەوە گوێی لەخواست و داواكانیان بگرتایە و چەندیین كۆنسێرتی پێشكەش بكردایە، لەم ڕووەوە (زیاد) زۆر تەمبڵە و مەگەر هەلیكۆپتەرێ لەماڵەكەیدا بنیشێتەوە بیڕفێنێ و بیهێنێتەوە!! ئێ ئەمەیش چۆن ئەكرێ ؟!\nلە ڕووی هەڵبژاردنی ئەو تێكستی شیعریانەوە كە بۆ ئاوازەكانی هەڵیان ئەبژێرێت، تێكستەكان روون و بێگرێ و گۆڵن، بەتەواوی لەگەڵ ئاوازەكاندا ئەیگونجێنێ، ئەویش بۆتە هۆی ئەوەی كە لەلایەن گوێگرانەوە زوو لەبەر بكرێن.\nهەڵبەت شیعری گۆرانی ئەبێ سادەو رەوان بن و زوو بگەنە ئاستی تێگەیشتنی خەڵكەكە، ئەگەر وانەبێت جۆرە دابڕانێك ئەكەوێتە نێوان وشە و ئاوازەوە.\nهونەرمەند (زیاد ئەسعەد) لە دنیای گۆرانی و مۆسیقای مندا لە نەورەسێكی سپی ئەچێ كە لەبەر هەتاوی ژیاندا دەبرسیكێتەوە. لەدوایشدا لە دڵەوە سڵاوم بۆ هونەرمەند (زیاد ئەسعەد) و چاوی ماچ ئەكەم. شیركۆ بێکەس


دوو ژن كێبڕكێ دەكەن\nیەكێتی پێش 18ی مانگ كاندیدی سەرۆكی پەرلەمان یەكلادەكاتەوە\n986 جار خوێندراوه‌ته‌وه\nیەكێتی نیشتمانی كوردستان، پێش 18ی ئەم مانگە، كە وادەی كۆبوونەوەی پەرلەمانی كوردستانە، كاندیدەكەی بۆ سەرۆكی پەرلەمانی كوردستان دیاریدەكات.\nسەعدی ئەحمەد پیرە ئەندامی مەكتەبی سیاسی‌و وتەبێژی یەكێتی بۆ شارپرێس رایگەیاند، كە كاندیدەكەیان بۆ سەرۆكی پەرلەمانی كوردستان پێش هەژدەی ئەم مانگە یەكلادەكەنەوە.\nلەبارەی میكانیزمی یەكلاكردنەوەی كاندیدی یەكێتی بۆ سەرۆكی پەرلەمان، سەعدی پیرە رایگەیاند، میكانیزمی یەكلاكردنەوەی مەكتەبی سیاسی قسەی لێدەكات ئەگەر بەپێویستی زانی دەیباتە سەركردایەتی و ئەگەرنا لە مەكتەبی سیاسی یەكلادەكرێتەوە.\nبەپێی زانیارییەكانی شارپرێس لەناو یەكێتی نیشتمانی دوو ژن كێبڕكێ دەكەن بۆ ئەوەی ببنە كاندیدی حیزبەكە بۆ سەرۆكی پەرلەمان، ئەوانیش بریتین لە بێگەرد تاڵەبانی‌و رێواز فایەق.\nهەر بەپێی زانیارییەكان، یەكێتی چەند سیناریۆیەكی دیاریكردووە، بۆ دیاریكردنی یەكێك لەو دوو ژنە بۆ كاندیدی سەرۆكی پەرلەمان، كە سیناریۆكانیش لەوە پێكهاتوون، سەركردایەتی دەنگ بەیەكێكیان بدات، یان لەناو فراكسیۆنی یەكێتی یەكێكیان بەدەنگدان هەڵبژێرێت، سیناریۆی سێیەمیش ئەوەیە، هەردووكیان وەك كاندیدی یەكێتی لەكۆبوونەوەی پەرلەمان خۆیان هەڵبژێرن‌و پەرلەمان دەنگی بەكامیاندا، ئەوەیان ببێتە سەرۆكی پەرلەمان.\nیەكێتی 21 كورسی پەرلەمانی كوردستانی هەیەو هێزی دووەمی هەرێمە، كە پۆستی سەرۆكی پەرلەمانی بۆ یەكلابووەتەوەو رەنگە لەكابینەی داهاتووش، جێگری سەرۆكی حكومەت بدرێت بەكاندیدی یەكێتی، كە بۆ ئەو پۆستە ناوی قوباد تاڵەبانی دەهێرێت.


لە هەولێر سێ نەوجەوان دەستدرێژی سێکسی دەکەنە سەر کچێکی تەمەن حەوت ساڵان، کە قوتابی پۆلی دووەمی بنەڕەتییە.\nسێ نەوجەوانەکە رۆژی 3ـی ئەم مانگە لەڕێگەی گەڕانەوەی لە قوتابخانە ئەو منداڵەیان رفاندووە، دوای بێهۆشکردنیشی لە چۆڵەوانییەکی گەڕەکەکەی خۆیاندا دەستدرێژی سێکسی دەکەنە سەری. دوای سێ کاژێر هەر بە بێهۆشی لە نزیک ماڵی خۆیان و لەژێر ئۆتۆمبێلێکی بارهەڵگردا فڕێیدەدەن.\nکچەکە چیرۆکی رفاندنی بۆ رووداو باسدەکات و دەڵێت "منیان خستە نێو ئۆتۆمبێل و حەبیان پێدام، چەقۆشیان خستە سەر ملم، دواتر لەژێر لۆرییەک منیان فڕێدابوو. چوومە ماڵەوە بە دایکمم گوت، ئەویش یەکسەر داخی کردم و لێیدام".\nبەهۆی پێدانی حەبی بێهۆشکەر بە منداڵەکە، رەوشی تەندروستی تاوەکو چوار رۆژ ناجێگیر بووە. باوکی لەدوای پشکنین سکاڵای لەسەر پێنج کەس تۆمارکردووە، کە یەکێک لە تۆمەتبارەکان زڕدایکی کچەکەیە. باوکی کچەکە دەڵێت، پێشتریش زڕدایکی منداڵەکە چەند جارێک هەوڵی خنکاندنی داوە و یەکێک لە نەوجەوانەکانیش خزمی نزیکی کچەکەیە.\nباوکی کچەکە دەڵێت "داوام ئەوەیە ئەو کەسانە بە تووندترین شێوە سزابدرێن. هیچم لەگەڵ خێزانەکەشم نەکردووە و هەر لە ماڵەوەیە".\nبەگوتەی بەڕێوەبەری قوتابخانەی کچەکە، زیاتر لە حەوت جار پۆلیس و ئاسایشیان ئاگادارکردووەتەوە کە چەند نەوجەوانێک گێچەڵ بە قوتابییەکان دەکەن، بەڵام کەس دەستگیرنەکراوە.\nپۆلیس دوای چەند رۆژێک بەپێی مادەی 393 لە یاسای سزادانی عێراقی پوورزایەکی کچەکەی دەستگیرکردووە.\nرائید هۆگر عەزیز، گوتەبێژی پۆلیسی هەولێر دەڵێت "دەستبەجێ دەستمان بە لێکۆڵینەوە کرد و کەسێکمان دەستگیرکرد. ئەو کەسانەی رفاندوویانە خوار تەمەن 18 ساڵن و لە هەوڵداین بۆ دەستگیرکردنی دوو کەسەکەی دیکەش".\nبەپێی زانیارییەکانی رووداو، ساڵی پار برای یەکێک لەو نەوجەوانانە لە هەمان قوتابخانە کچێکی دیکەی رفاندووە.\nلە ماوەی چوار مانگی ئەمساڵدا ئەوە پێنجەم حاڵەتی دەستدرێژیکرنە سەر منداڵانە و هەندێک لەو کەسانەش دەستگیرکراون.\n361 جار خوێندراوه‌ته‌وه\nمیوانی سه‌رهێڵ: 321\nکۆی سه‌ردان: 18326851


چی ده‌بێته هۆی له بیرچوونه‌وه؟ - Yeane.Org ماڵپەری یانی\nئایا دەزانیت لەبیرچوونەوە دەگەڕێتەوە بۆ زۆر شت کە لەژیانی رۆژانەوە روبەرووی دەبیتەوە، بزانە کامانەن\n١- سەرئێشە: توێژینەوەیەكی نوێ ئاماژه‌ی بەوەدا سەرئێشه ئاستی توشبوون بەبیرچوونەوەو خڵەفان زیاددەکات.\n٢- سەکتەی مێشك: سەکتەی مێشك کاری خانەکانی مێشك دەوەستێنێت ئەمەش کاریگەری دەکاتە سەر ئاستی ئۆکسجین کە پێویستێتی، پاشان کاریگەری دەکاتە سەر زاکیرەو توشبوون بەبیرچوونەوە زیاد دەکات.\n٣- تێکچوونی هەناسە: توێژینەوەیەك باس لەوەدەکات نەمانی هەناسە کتوپر لەکاتی خەوتندا مەترسی توشبوون بە لەبیرچوونەوەو خڵەفان زیاد دەکات.\n٤- خواردنی هەندێك دەرمان توشی لەبیرچوونەوەو لاوازی زاکیرەت دەکات، وەکو دەرمانی خەو، دژە حەساسیەت و هەوکردن، دەرمانی چارەسەرکردنی دڵەڕاوکێ، ئازارشکێن، دەرمانی کۆلستڕۆڵ و شەکرە.\n٥- کەمی ڤیتامین: B12 کەمی خواردن و کەمی ڤیتامین B12 دەبێتە هۆی لەبیرچوونەوە، ئەم ڤیتامینە پاررێزگاری لەتەندروستی ئەعصاب دەکات و توشبوون بەلەبیرچوونەوە کەمدەکاتەوە، ئەم ڤیتامینە بەشێوەیەکی گەورە لەگۆشت و ماسیدا هەیە.\n٦- دڵەڕاوکێ و خەمۆکی: خەمۆکی کاریگەری دەکاتە سەر توانات لەتەرکیزکردندا، توشی بیرچوونەوە دەکات.\n٧- کەم خەوی: دەبێت کاتێکی باش بخەویت بۆ چالاککردنی زاکیرەت و بەهێزکردنی.\nسه‌رچاوه: سایتی ده‌نگوباس\n صلاح الدين ئەیوبی بۆ دەوڵەتی کوردی دروست نەکرد !؟


◄ ئەنجام: 114 تۆمار دۆزرایەوە، لاپەڕە 1 لە 12 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n📊 106 هەزار ئافرەت لە کوردستان مۆڵەتی شۆفێرییان هەیە ئامار و راپرسی\n📅 کاتی تۆمارکردن Aug 29 2013 9:58PM\n👁 ئەم بابەتە 11,879 جار بینراوە\nبەپێی ئامارەکان، لە هەرێمی کوردستان رێژەی دەرهێنان [ زۆرتر... 👁] ✖ ✖ ✖ 0 0 ✔ 60% ✍ هـ.ب. 29-8-2013 21:58:50\n📊 20 تاقانەی هەڵەبجە لە بەرەکانی شەڕن ئامار و راپرسی\n📅 کاتی تۆمارکردن Mar 27 2015 4:28PM\n👁 ئەم بابەتە 12,852 جار بینراوە\nبەپێی بڕیارێکی سەرۆکی هەرێمی کوردستان، نابێت تاقان [ زۆرتر... 👁] ✖ ✖ ✖ 0 0 ✔ 74% ✍ هـ.ب. 27-3-2015 16:28:03\n📊 25 هەزار قوتابی ئاوارە لە هەرێمی کوردستانن ئامار و راپرسی\n📅 کاتی تۆمارکردن Sep 11 2014 11:09AM\n👁 ئەم بابەتە 10,343 جار بینراوە\nهەماهەنگیکاری گشتی وەزارەتی پەروەردەی عێراق بۆ پار [ زۆرتر... 👁] ✖ ✖ ✖ 0 0 ✔ 77% ✍ هـ.ب. 11-9-2014 11:09:26\n📊 27 کەس لە هەولێر خۆیان دەکوژن ئامار و راپرسی\n📅 کاتی تۆمارکردن Apr 24 2015 9:10AM\n👁 ئەم بابەتە 6,652 جار بینراوە\nئەگەر ئەو کارەساتە بەمشێوەیە بەردەوام بێت تاوەکو ک [ زۆرتر... 👁] ✖ ✖ ✖ 0 0 ✔ 66% ✍ هـ.ب. 24-4-2015 9:10:29\n📊 300 هەزار ئاوارەی عەرەب نیشتەجێی کەرکووکن ئامار و راپرسی\n📅 کاتی تۆمارکردن Dec 8 2014 9:58AM\n👁 ئەم بابەتە 10,969 جار بینراوە\nچەند دەیەیەکە عەرەب نیشتەجێی پارێزگای کەرکووکن، یا [ زۆرتر... 👁] ✖ ✖ 0 0 ✔ 91% ✍ هـ.ب. 8-12-2014 9:58:01\n📊 34 ملیۆن و نیو بەرمیل نەوت لە هەرێمی کوردستانەوە هەناردەی تورکیا کراوە ئامار و راپرسی\n📅 کاتی تۆمارکردن Nov 26 2014 12:56PM\n👁 ئەم بابەتە 13,226 جار بینراوە\nەپێی ماڵپەری (ئۆیل رێڤیو) کە ماڵپەرێکی ناسراوی تای [ زۆرتر... 👁] ✖ ✖ 0 0 ✔ 87% ✍ هـ.ب. 26-11-2014 12:56:50\n📊 40%ی باڵەخانە بازرگانییەکانی هەولێر بەتاڵن ئامار و راپرسی\n📅 کاتی تۆمارکردن Mar 1 2016 7:31AM\n👁 ئەم بابەتە 4,956 جار بینراوە\nبەهۆی قەیرانی دارایی و سیستمی پاشەکەوتکردنی مووچەو [ زۆرتر... 👁] ✖ ✖ ✖ 0 0 ✔ 81% ✍ هـ.ب. 1-3-2016 7:31:14\n📊 50%ی ژنانی رۆژهەڵاتی کوردستان کەمئەندامن ئامار و راپرسی\n📅 کاتی تۆمارکردن Feb 14 2015 10:41AM\n👁 ئەم بابەتە 7,853 جار بینراوە\nبەپێی لێکۆڵینەوەیەک کە لەسەر خەتەنەکردنی ژنان لە ر [ زۆرتر... 👁] ✖ ✖ ✖ 0 0 ✔ 81% ✍ هـ.ب. 14-2-2015 10:41:56\n📊 7 هەزار خێزان لەماوەی 8 ساڵی رابردوودا لەترسی ئەو هەڕەشانە موسڵیان جێهێشتووە ئامار و راپرسی\n📅 کاتی تۆمارکردن Apr 18 2014 8:09PM\n👁 ئەم بابەتە 11,565 جار بینراوە\nغەزوان داوودی، نوێنەری شەبەک لە ئەنجوومەنی پارێزگا [ زۆرتر... 👁] ✖ ✖ ✖ 0 0 ✔ 79% ✍ هـ.ب. 18-4-2014 20:09:07\n📊 80%ی حاجیانی ئەمساڵ، تەمەنیان سەروو 50 ساڵە ئامار و راپرسی\n📅 کاتی تۆمارکردن Sep 12 2014 2:42PM\nپەیوەند جەلال نزیکەی 80%ی ئەو کەسانەی ئەمساڵ لەهە [ زۆرتر... 👁] ✖ ✖ ✖ 0 0 ✔ 77% ✍ هـ.ب. 12-9-2014 14:42:50


نەخۆشخانەکان بوونەتە کانگاى نوێی بڵاوبوونەوەى ڤایرۆسەکە\nڕۆژنامەیەکی ئەمریکی بڵاویکردەوە، بەسەدان پزیشک و کارمەندی تەندروستیی عێراق توشی ڤایرۆسی کۆرۆنا بوون، مەترسی ئەوەش هەیە کەرتی تەندروستی ئەو وڵاتە توشی داڕوخان بێتەوە.\nبەپێی ڕۆژنامەی" واشنتۆن پۆست"ی ئەمریکی کە زانیارییەکانی لە زاری چەند سەرچاوەیەکی پزیشکی عێراقییەوە وەرگرتووە "ڕێژەی ئەو پزیشکە عێراقییانەی کە توشی ڤایرۆسی کۆرۆنا بوون لە ئێستادا گەیشتووەتە 83%".\nئاماژە بەوەشکراوە "ئەو پزیشکانەی کە نیشانەکانی نەخۆشییەکەیان تێیدا دەردەکەوێت پشکنینیان بۆ دەکرێت ودواتر داوایان لێدەکرێت بگەڕێنەوە سەر کارەکانیان پێش ئەوەی ئەنجامی پشکنینەکانیان دەربکەوێت، ئەوەش وایکردووە نەخۆشییەکە زیاتر بڵاوبێتەوە".\nبەگوێرەی ڕۆژنامە ئەمریکییەکە، "ڤایرۆسی کۆرۆنا تەنگی بە کارمەندانی بەشی تاقیکردنەوە پزیشکییەکانیش هەڵچنیوە کە سەرپەرشتی بنبەڕکردن و چاودێری پەتاکە دەکەن".\nعەبدول ئەمیر موحسن، سەرۆکی سەندیکای پزیشکانی عێراق ڕاگەیاندووە " لەبری ئەوەی نەخۆشخانەکان ببن بە هۆکاری بەرگرتن و قەڵاچۆکردنی ڤایرۆسی کۆرۆنا لە ئێستادا بووە بە سەرچاوەی بڵاوبوونەوەی زیاتری نەخۆشییەکە لە عێراق".\nپزیشکێکی عێراقیش کە نەیویستوە ناوی بهێنرێت بە ڕۆژنامەکەی وتووە "ئەو پزیشکانەی کە بەدەست نیشانەکانی پەتاکەوە دەناڵێنن و پشکنینیان بۆ دەکرێت بەبێ چاوەڕێکردنی ئەنجامی پشکنینەکانیان لەلایەن کارگێری نەخۆشخانەکانەوە داوایان لێدەکرێت بەردەوامبن لە ئەنجامدانی کارەکانیان بەبێ گوێدان بە سەلامەتی و تەندروستیی تیمە تەندروستییەکان".\nلە ئێستادا بەگوێرەى داتا فەرمییەکانی دەسەڵاتی تەندروستی عێراق، زیاتر لە 32 هەزار حاڵەتى توشبوون بەو نەخۆشییە تۆمارکراوە، ئەوانەشی بە پەتاکە مردون ژمارەیان هەزارو 167 کەسن.\n’ڕۆژانە 100 هەزار توشبوو’.. گەورە پزیشکی کۆشکی سپی هۆشداری دەدات لە هەڵکشانی ئامارەکانی کۆرۆنا\n2020.06.30 - 21:54\nتورکیا پێداویستى پزیشکى ڕەوانەى عێراق دەکات .. دەدرێتە هەموو شارەکان\n2020.06.30 - 08:45\nنەخۆشخانەی هیوا: نۆ کارمەند و سێ پزیشکمان توشی کۆرۆنا بوون بەڵام بەردەوامدەبین\n2020.06.18 - 16:52


لەوانەیە ساب بۆ هەمیشە دابخرێت - Radio Sweden Kurdish - رادیۆی سوید Radyoya Swêdê | Sveriges Radio\nسەرۆکی هەرە بەرزی جنراڵ موتورز، ئێد ویتەکر ـ وێنە: سکانپیکس\nلەوانەیە ساب بۆ هەمیشە دابخرێت\nبڵاو کرایه‌وه torsdag 7 januari 2010 kl 15.46\nخاوەنی شیرکەتی ئوتومبیلسازیی ساب، جێنراڵ مۆتۆرز، پێی وا نییە کە ساب بتوانێ چیدی درێژە بە مانەوەی بدات. شەوی ڕابردوو سەرۆکی هەرە بەرزی جنراڵ موتورز ڕایگەیاند کە ئەو پێشی داخرانی هەمیشەیی شیرکەتی ئوتومبیلسازیی سابی پێ ناگیرێت و کارخانەگەلی ساب لەو هەفتەیەوە دەتوانرێ داخرێن.\nڕێگەچارەی دوایین سات بۆ ڕزگارکردنی ساب، وێناچێ شتێکی ڕاست بێت. ئەمە لە گوێن قسەکانی سەرۆکی هەرە بەرزی جنراڵ موتورز، ئێد ویتەکر (Ed Whitacre)، کە دوێنێ شەوێ لە کۆنفرانسێکی چاپەمەنیدا لە دیترۆیت باسی کرد.\nئێد ویتەکر (Ed Whitacre) گوتی پێی وا نییە لە دوایین کات و ساتەکاندا پێشنیارێکی جێپەسند بێتە پێشەوە. بە پێی هەواڵی ئاژانسی دەنگوباسی ڕۆیترز، ئێد ویتەکر گوتوویەتی کە کارخانەکانی ساب دەکرێ هەر لە ئێستاوە و لەم هەفتەیەدا دابخرێن.\nسەرۆکی بەرزی جنراڵ موتورز گوتی شتەکە لە ڕاستیدا زۆر ڕوون و سادەیە، ئەوەی پارەکان نیشان بدات دەتوانێ ساب بکڕێت، بەڵام تا ئێستا هیچ کەس ئەمەی نەکردوە. بۆیەش لە سەر ڕەوتی داخستنی ساب بەردەوام دەبین.\nویتەکر ئەم ڕەخنەیەشی لە لایەن ئەوانەی پێیان وایە جێنراڵ موتورز ئەوەندەی پێویستە کار بۆ ڕزگارکردنی ساب ناکا ئاراستە کرا، بەڵام لە وەڵامدا گوتی ئێمە هەموو ئەو کارانەی بۆمان دەکرێ، کردوومانە.\nهاوکات شاندێکی حوکوومەتی سویدی بەرەو ئەمریکا بەڕێکراوە تا چاوی بە سەرۆکایەتیی جێنراڵ موتورز بکەوێ. ڕۆژی شەممەش بۆ نموونە یۆران هێگلوند ڕاوێژکاری وەزیری چالاکیی ئابووری سەفەر دەکاتە دیترۆیت بۆ ئەوەی لە سەر داهاتووی ساب، گفتوگۆ بکات.\nزلشیرکەتی ئەمریکایی جینراڵ موتورز پێشتر گوتبووی کە خەریکی هەڵسەنگاندنی پێشنیارگەلی جۆراوجۆرە لە سەر کڕینی ساب و زۆرترین قسە و باسیش لە دەوروبەری شیرکەتی هولەندیی سپایکر دەخولێتەوە.\nلە گوێن هەواڵێک کە ئاژانسی داوجۆنز بڵاوی کردۆتەوە ڤیکتۆر مولر بەڕێوەبەری گشتیی سپایکر گوتوویەتی کە شیرکەتەکەی ئەو، ئەمڕۆ سێهەمین پێشنیاری تازەکراوی خۆی بۆ کڕینی ساب پێشکەش دەکات. سپایکر ڕایگەیاندووە کە جێنراڵ موتورز سنوورێکی بۆ پێشکەشکردنی دوایین پێشنیاری کڕین داناوە، ئەویش سەعات یازدەی ئەمشەوە بە کاتی سوید. بەڵام جێنراڵ موتورز نەیویست هیچ ڕوونکردنەوەیەک لە سەر ئەم سنووردانانە بداتە هەواڵنێری ناوەندی دەنگوباسی ڕادیۆ سوید، ئێکۆت.\nبەمحاڵەوە قسەی شەوی ڕابردووی سەرۆکی بەرزی جینراڵ موتورز، ئێد ویتەکر زۆر ڕوون و ئاشکرا بوو. ئەویش ئەوە کە هیچ پێشنیارێک تا سەر نییە و بڕیاری داخستنی ساب، هیشتا هەر لە سەر جێی خۆی ماوەتەوە.


هەواڵی ناڕەزایەتییە کرێکاریی و جەماوەرییەکان… – hkkurdistan\nHome6ئەرشیفی بابەتەکان6هەواڵی ناڕەزایەتییە کرێکاریی و جەماوەرییەکان…\nهەواڵی ناڕەزایەتییە کرێکاریی و جەماوەرییەکان…\nئامادەکردنی: شوان عەزیز و ئاراس ڕەشید….\nکرێکارانی کارگەی جلوبەرگ و پۆشاک لە کەمبۆدیا لە ترسی داخستنی کارگەکەیان دەست دەدەنە مانگرتن و خۆپیشاندان !\nبە پێی هەواڵێک کە لە پۆرتاڵی (Khmer Times)دا بڵاوکراوەتەوە، دەوروبەری ٤٠٠ کەس لە کرێکارانی کارگەی جلوبەرگ و پۆشاکی(Long Victory International) دەستیان دایە مانگرتن و خۆپیشاندان.\nکرێکاران دەڵێن ئەو خۆپیشاندانەیان لە دوای ئەوە هات کە دەنگۆی ئەوە بڵاوبوەوە کە کارگەکە نیەتی داخستن یان گواستنەوەی بۆ جێگایەکی تری هەیە. بە تایبەتی کە بینیان کارگەکە دەستی کردووە بە لابردن و گواستنەوەی هەندێک ئامێروکەلوپەلی ناو کارگەکە. ئەمەش ترسی لە لایان دروست کردووەو دەبینن کە دواڕۆژێکی سەختی بێکاری چاوەڕێیان دەکات. لەو پێناوەدا دەستیان داوەتە مانگرتن.\nجێگەی باسە بە پێی لێدوانی یەکێک لەو کرێکارانە بۆ میدیاکان وتی: پێشتریش دوو جاریتر نزیکەی ٤٢٠ کرێکار لە کۆی ١٤٠٠ کرێکاری ناوکارگەکە خۆپیشاندان و مانگرتنیان ئەنجامداوە. ئەوان سەرباری ئەوەش داوای دەستکەوتی زیاتریان کردووە لە نموونەی باشترکردنی مووچەو بیمەی بیکاری و دابینکردنی گەلێک پێداویستی تری کرێکاران.\nهەروەها داوای ئەوەیان کردووە کە ئەو کرێکارانەی بە گرێبەست دامەزراون دەرنەکرێن و بگەرێنەوە سەرکارەکانیان. هەر بە پێی لێدوانی کرێکارەکان کارگەکە بەڵێنی پێداون کە ئەوبڕیارەیان پوچەڵ بکەنەوەو کرێکارەکان بگەڕێنەوە سەرکارەکانیان، بەڵام کارگەکە بەڵێنەکەیان نەبردوتەسەر! کرێکارەکان دەڵێن لەئەگەری بەدەست نەهێنانی داواکانیان ئەو کەیسە دەبەنە ناو وەزارەتی کارەوە. لەهەمان کاتدا زیاتر لە ٧٠٠ کرێکاری تری جلوبەرگ و پۆشاک کە سەربەکارگەی جاندا گاڕمینتسن مانگرتنیان ئەنجامدا. مانگرتنی ئەو کرێکارانەش هەمووی لە پێناو باشترکردنی گوزەرانینان و بەرزکردنەوەی هەقدەست و موچەکانیان بووە.\nجێگەی باسە کە لەلایەن سەرۆک وەزیرانی ئەو وڵاتەوە بە ڕێکخەرانی خۆپیشاندانەکان و سەرۆکی سەندیکا ئیتیحادیە کرێکاریەکان ڕاگەێنراوە کە خۆپیشاندان و مانگرتنی تر ئەنجام نەدەن. ئەم ئاگادارنامەش لەلایەن سەرۆک وەزیرانەوە بۆ ئەوە بووە کە نەهێڵن مانگرتنەکان تەواوی وڵات بگرنەوە. چونکە سەرۆک وەزیران پێیوایە؛ لە ئەگەری تەنینەوەی مانگرتنەکان بۆ سەرتاسەری وڵات زیاتر لە ٧٠٠ کارگەی تر لە ژێر هەرەشەی داخستندا دەبن.\nمامۆستایانی لۆس ئەنجلس لە مانگرتنەکەیاندا لە دژی بە ئەهلی کردنی خوێندنگا گشتیەکاندا سەرکەوتن بەدەست دەهێنن!\nمامۆستایانی ویلایەتی کالیفۆڕنیای ئەمەریکا مانگرتنی سەرتاسەریان لە تەواوی ئەو ویلایەتەدا ئەنجامدا.\nمامۆستایانی شاری لۆس ئەنجلس کە دەکەوێتە ویلایەتی کالیفۆرنیاوە سەرکەوتنیان لە ئەنجامی ئەو دوو هەفتە مانگرتنەدا بەدەستهێنا.\nبە پێی سایتی(rabble.ca ) کە هەواڵەکەی بڵاوکردۆتەوە، دەوروبەری زیاتر لە ٣٠ هەزار مامۆستا بەشداری لەو خۆپیشاندان و مانگرتنە سەرتاسەریەدا کردووە. ئەمەش بووە هۆی داخستنی سەدان خوێندنگا. هەر بەپێی هەواڵەکە؛ ئەوە بۆ یەکەم جارە لە ٣٠ ساڵی مێژووی ئەو شارەدا کە مامۆستایان بەڕێژەیەکی ئاوا زۆر، و بۆ ماوەیەکی ئاوا زۆر مانگرتن ئەنجام بدەن. لەو مانگرتنە سەرتاسەریەدا تەواوی کەسوکاری خوێندکارەکان، و خوێندکارەکان خۆشیان بەشداریان تێداکرد. هەروەها ستاف و ئەندامانی یەکیەتی مامۆستایانی لۆس ئەنجلس بە شێوەیەکی گشتی بەشداربوون لەو مانگرتنەدا.\nهەم کەس و کاری خوێندکاران، و هەم خوێندکارەکانیش باوەڕیان وا بوو، کە ئەو مانگرتنەی مامۆستایان تەنها بۆ بەرژەوەندی مامۆستاکان خۆیان نییە، بەڵکو لە بەرژەوەندی خوێندکارەکانیش دایە. هەر بۆیەش بەو رێژە زۆرە بەشداریان تێدا کرد. جێگەی باسە کە لە زۆرێک لە ڕۆژەکاندا باران دەباری. سەرباری ئەوەش هەر وازیان نەدەهێنا، بۆ خۆپاراستن لەباران چەترو باران پۆشیان بەکار دەهێنا.\nداواکاریەکانی مامۆستایان بریتیبوون لە:\n١- دابینکردنی زۆرتری پێداویستیەکانی خوێندنگا و ژووری پۆل و خوێندکارەکانیش ٢- دابینکردنی پەرستارو کتێبخانە لە هەموو خوێندنگایەکدا.٣- کەمکردنەوەی ژمارەی خوێندکاران لە ژووری پۆلەکاندا.٤- بەرزکردنەوەی کرێ و موچە.\nمانگرتنەکە تا ٢٣ی جەنیوەری خایاند. لە ڕۆژی ٢٣-١-٢٠١٩ دا بۆردی سیستەمی خوێندنگاکان لە لۆس ئەنجلس، کە دووەمین گەورەترین سیستەمە لە وڵاتدا، بڕیاریدا کە ڕازین بە داواکاریەکانی مامۆستایان و جێبەجێیان دەکەن. وە بڕیار درا کە ٢٤ ی جەنیوەری مامۆستایان بچنەوە سەر کارو دەرگای خوێندنگاکان بکرێنەوە.\nجێگەی باسە ئەو مانگرتنەی مامۆستایانی لۆس ئەنجلس هاوکات بوو لەگەڵ خۆپیشاندان و مانگرتنی کرێکاران لە سەرتاسەری وڵاتدا. هەروەک سەرۆکی یەکیەتی مامۆستایانی شاری لۆس ئەنجلس ڕایگەیاند: “ئێمە مانگرتنێکمان ئەنجامدا کە بێ وێنەبوو لە مێژووی ئەمەریکادا”..\nگەورەترین خۆپیشاندان سۆدان دەگرێتەوە و پۆلیسی خەرتومیش غازی فرمێسکڕێژ لە دژی خۆپیشاندەران بەکاردێنێت.!\nپۆلیس لە خەرتومی پایتەخدا، دەستی کردووە بە بەکارهێنانی غازی فرمێسکڕێژ لە دژی خۆپیشاندەران. ئەو خۆپیشاندانانە کە لە دژی حکومەت ئەنجام دەدرێن تەواوی سۆدانی گرتۆتەوە.\nگرووپی چەتری ئەندازیاران و دوکتۆرەکان و مامۆستایان بەهەماهەنگی و هاوکاریکردنی یەکتری وای کردووە کە خۆپیشاندان و مانگرتنەکان لە دژی حکومەت تەواوی سۆدان بگرێتەوە.\nبە پێی لێدوان و هەواڵێک کە ڕۆژنامەنووس زەینەب موحەممەد ساڵح بە بی بی سی ڕاگەیاند، خۆپیشاندانی ڕۆژی ٢٤-١-٢٠١٩ بە گەورەترین خۆپیشاندان دادەنرێت.\nژمارەی قوربانیەکان لە نێو هاووڵاتیاندا بە پێی لێدوانە ڕسمیەکان بریتیە لە ٢٦ کەسی مەدەنی. بەڵام گروپەکانی مافی مڕۆڤ دەڵێن زۆر لەوە زیاتر کوژراون. ئەوان دەڵێن تا ئێستا کە ڕۆژی ٢٤-١-٢٠١٩ یە، زیاتر لە ٤٠ کەسی سیڤیل بە گوللەی هێزە ئەمنیەکان کوژراون.\nبە پێی هەواڵەکەی بی بی سی دوکتۆرەکان زیاتر دەکرێنە ئامانج لە لایەن هێزەکانی ئاسایشەوە، ئەوەش لەبەرجێگاو ڕێگای کۆمەڵایەتی دوکتۆرەکان، هەروەها ڕۆڵیشیان لە ئامادەکردن و ڕێکخستنی خۆپیشاندانەکانە.\nجێگەی باسە کە هەندێک لە پەیامنێرو ڕۆژنامەنووسی بیانی ڕێگەیان پێنەدراوە کە ڕوماڵی خۆپیشاندانەکان بکەن. بۆ نموونە: ژمارەیەک لە پەیامنێرو ڕۆژنامووسی سەر بە الجەزیرە و ئەنادۆڵوی سەربەتورکیا و ئەوانەی کە لەگەڵ تەلەفزیۆنی العربیە ی سعودیەدا کاردەکەن.\nبەسراییەکان داواکاریەکانیان بیرنەچۆتەوە…\nئێوارەی هەینی ڕۆژی ١٨/١/٢٠١٩، سەرلەنوێ خۆپیشاندان لە بەسرە لەبەرامبەر گەندەڵی و کەمی خزمەتگوزاری سەری هەڵدایەوە. خۆپیشاندەران بنکەیەکی پۆلیسیان ئاگرتێبەردا.\nژمارەیەکی زۆر لە خۆپیشاندەران لە نزیک بینایەی پارێزگای بەسرە لە دژی کەمی خزمەتگوزارییەکان کۆبوونەوە. بەپێی هەواڵی ڕووسی، سەرچاوەیەک لە پۆلیس گوتی” پۆلیس هەوڵی بڵاوپێکردنی خۆپیشاندەرانی داوە، لە ئەنجامدا بۆتە دەمەقاڵێ لە نێوان هەردوولادا”، هەروەها” خۆپیشاندەران ئاگریان لە بنکەی پۆلیسی(کرفان) بەرداوە و بۆتەهۆی ئاگرکەوتنەوە لە ناوچەکە و لەنێوان پۆلیس و خۆپیشاندەران.\nکۆمیسیۆنی مافی مرۆڤ لە بەسرە، هەینی ڕایگەیاند؛ دووکەس لە خۆپیشاندەران دەسگیرکراون و ئەوانیش بەدواداچوونی بۆدەکەن و هەوڵ دەدەن پێویستیەکانی بۆدابین بکەن.\nنووسینگەی مافی مرۆڤ گوتیشی” ڕاپۆرتەکان ئاماژە بەوە دەکەن کە سەدان کەس لەخۆپیشاندەران ئەمڕۆ هەینی ڕژاونەتە سەر شەقامەکان بەڕێ پێوان بەرەو تەلاری حکومەتی ناوەخۆ چوون. داواکاریەکانیان جیاوازیەکی نەبووە لە داواکاریەکانی پێشوویان لە دۆسیەی (خزمەتگوزاری و تەندروستی و دروستکردنی هەلی کار بۆ خەڵکی بەسرە، و هەروەها گۆڕینی ئەو هەلومەرجەی گوزەرانی خەڵک کە لەئاستی پێویستدا نییە)\nتێبینی: ئەم بابەتە لە بۆپێشەوەی ژمارە ٤٤ بەرواری ١/٢/٢٠١٩ بڵاوکراوەتەوە…


کۆریای باکور ئەوە نییە کە لە لە مێشکی خەڵکدا وێناکراوە- بەشی دووەم\nجەنراڵ لئونید ئیڤاشۆف:\nسەرنج بدەن بزانن کە ئەمریکییەکان لەم ساڵانەی دواییەدا چ سیاسەتێک پیادە دەکەن. ئەمە یەکێک لە پرەنسیپەکانی سیاسەتی دەرەوەی ئەوانە کە عەرەب لە دژی عەرەب، موسڵمان لە دژی موسڵمان ناچار بە جەنگی یەکتر دەکەن. ئەوان مەبەستیان بوو کە ڕوسەکان لەگەڵ یەکتردا، چینییەکان لەگەڵ یەکتردا، کۆریای باکورییەکان لەگەڵ کۆریای باشورییەکاندا ... و دراوسێ لەگەڵ دراوسێدا بجەنگێت. لە ئەوها حاڵەتێکدا ئەمریکییەکان هەمیشە ئامادەی کەڵک وەرگرتنن لە هەلومەرجی جەنگی و دەتوانن گیروگرفتە قوڵەکانی خۆیان چارەسەر بکەن.\nتەنانەت ئەگەر تێکهەڵچونێکی سەربازی نا ئەتۆمیش ڕوو بدات، بەڵام ئێمە لەگەڵ ژەهراویکردنی ڕادیۆئەکتیڤدا بەرەو ڕوو دەبینەوە. ئەگەری ئەوە زۆرە کە ئەمریکییەکان هێرشی هەوایی بکەنە سەر کورە ئەتۆمییەکان، کە لەم نیمچە دورگەیەدا زیاتر لە ٣٠ دانەیە. لە ئەوها حاڵێکدا، دووبارە بینەری کارەساتی فۆکۆشیمایەکی نوێ دەبین لەسەر سنورەکاندا. هەروەها ئەگەر ماکینەی قیمەکردنێکی ئەوها بەکار ببرێت، ئێمەش لە خۆرهەڵاتی دوورەوە، نزیک بە یەک ملیۆن پەنابەری کۆریای باکورمان دەبێت.\nئەگەر چین و ڕوسیا بە لێبڕاوانە دەخاڵەت لە چارەسەرکردنی کێشمەکێشەکەدا نەکەن، ئەگەری سیناریۆیەکی ئەوها پەنجا پەنجا دەبێت. لەبەرئەوە ئێمە پێویستمان بەوە هەیە کە شەووڕۆژ بە ڕاوێژکردن لەگەڵ چین و خستنە ژێر گوشاری ئەمریکا، داوای کەمکردنەوە چالاکییەکانیان بکەین. بە لەبەرچاوگرتنی ئەوە کە ئەمریکییەکان، هاوڕا لەگەڵ سوپای کۆریای باشوردا، دەستیانکرد بە مانۆرێکی سەربازی هەمەلایەنەی هاوشێوەی هێرشی ئەتۆمی و فڕینی فڕۆکە بۆمبهاوێژە ئەتۆمییەکان بەسەر ئاسمانی کۆریای باکوردا، بوونەهۆی بزواندن و پێکهێنانی قەیرانەکە. ئەوان سەرکردەی گەنجی کۆریای با کوریان بۆ ئەم کارە بزواند.\nلە ئێستادا کۆریای باکور لەهەوڵی بەرگرتن بەهێرشەکەیە\nبەهەرحاڵ، من بە تەواوی لەگەڵ سەرۆکی دەزگای هەواڵگری ئەمریکادا هاوڕام کە بە ڕوونی وتی چەکە کۆکوژەکانی کۆماری دیموکراتی گەلی کۆریا بە مەبەستی دابینکردنی ئاسایش و بەرگری و بردنەسەرەوە متمانەی خۆیەتی. بە تایبەتیش کە قسەیەک لەسەر هێرشی " بەرپێگرتن"انەی کۆریای باکور لە کایەدا نییە. کۆرییەکان دوژمن تەنها بەشێوەی بەرامبەرەکەیان دەترسێنن. لەهەمانکاتدا لەژێر گوشاری ئەمریکییەکاندا، کۆریای باشور پرۆژەی هێرشی " بەرپێگرتن"انەی قەبوڵکرد، کە بەڕاستی ئەمە شتێکی ترسناکە. ناکۆکییەکان لە حاڵەتی پەرەسەندان و ئەوە بەسە کە دنەدانێک ببێتە هۆی هەڵگیرساندنی ئاگری جەنگێکی ڕاستەقینە. بەهەرحاڵ، لە مێژووی هاوچەرخی ئێمەدا بەشێک بوونی هەیە کە تێیدا ڕوسیا ڕۆڵێکی پۆزەتیڤی لە چارەسەری شەڕەکانی کۆریاییەکاندا گێڕاوە. ئێمە بۆ ماوەیەکی زۆرە لەگەڵ کۆریای باشوردا پەیوەندییەکی دۆستانە و هاوکاریمان لەبواری ئابوریدا هەیە. ئێمە کەلوپەلی سەربازیمان هەناردەی کۆریای باشورکردووە. ئێمە خوازیاریتێکهەڵچون نین. سەفەرەکەی پوتین لە ساڵی ٢٠٠٠دا بۆ کۆریای باشور، بووە هۆی ئەوە کە هەردوو کۆریا بگەڕێنەوە سەر مێزی گفتوگۆ. دیپڵۆماتەکانمان لەسەر ئەم بابەتە کاریانکردبوو.\nبۆ دەستپێکردنی پرۆسەی نزیکبوونەوە و دیداری نێوان سەرکردەکانی هەردوو کۆریا بە بۆنەی لەدایکبوون، یان بۆنەی مێژووییەکانی دیکەوە، پەیامی پیرۆزباییان بۆ یەکتر ڕەوانەکرد. ئەوکات کە ئەمە ڕوویدا، ئەمریکییەکان خۆشحاڵ نەبوون و ئەوان ئەم پرۆسەیەیان وێرانکرد. من بۆچوونم وایە کە پاش لە هەموو ئەم ڕۆژ و هەفتە پڕ لە ناکۆکیانە، دووبارە کۆرییەکان، بە باوکری و باشورییەوە، دووبارە پرۆسەی لێکتر نزیکبوونەوە دەستپێدەکەنەوە. خاڵی سەرەکی مسۆگەرکردنی متمانەو ئاسایشی بەرامبەرە، بەڵام ئێمە پێویستمان بە دیپڵۆماسیەتێکی زیاتر هەیە، نەک بڵاوکردنەوەی زانیارییەکی کۆپییەکراو لەسەر ئەوەی کە کۆریای باکور نوقمی هەژاری بووە. لەزۆر لایەندا خەڵکی کۆریای باکور لە ئێمە باشتر دەژین. خۆڕاگری ئەوان بەڵێنی ئایندەیەکی باشتر دەدات. ئەوان ڕیفۆرمەکان بە هێواشی و هوشیارییەوە ئەنجامدەدەن، نەک وەک ئێمەی ڕوس کە لە ساڵی ١٩٩١دا ئەنجامماندا. پێویستە کە پێداویستییەکانی کرانەوەی ئەم وڵاتە بەڕووی جیهاندا بە مسۆگەرکردنی متمانەی سەلامەتی پێویست، فەراهەم بکرێت. ئەمڕۆکە هیچ کەسێک مسۆگەرکردن و زەمانەتێکی لەوجۆرە بە کۆریای باکور نادات.\nبۆخوێندنەوەی بەشی یەکەم کڵیکی ژمارە ١ بکە\nتێبینی: ئەم بابەتە لەلایەن سایتی راە تودەوە لە ڕۆژنامەی ساویتسکایا راسیا، وەرگیراوەو کراوە بە فارسی. ئێمەش لە سایتی راەتودەوە وەرمانگرتووە و کردوومانە بە کوردی.


ئەكادیمیای بەدرخان: سەرجەم ژمارەكانی كوردستان لە میسر چاپكراون خۆپیشاندانی بەردەم نەتەوە یەکگرتووەکان لە لوند یەکەم جارە لە مێژوودا... ڕێکخراوی نەتەوەیەکگرتووەکان دێتە سوید ئاسایش: کتێبی سەردەشت عوسمان لە تی ئێن تی‌و بۆمب‌و تلیاک مەترسیدارترە ئەڵمانیا 10 هەزار پەنابەری تازە وەردەگرێ گروپێکی فەیسبووکی سوویدی وێنەی ڕووتی هاوسەرەکانیان بڵاو کردۆتەوە لە ساڵێکدا 300 کۆڵبەری کورد کوژراون خۆپیشاندانێ لەلوند پرسەی وەستا جەمال لە ڵەندەن ئوسترالیا ڕاكێشانی دایك و باوك له‌سه‌ر كۆچبه‌ران گران ده‌كات\nئەكادیمیای بەدرخان: سەرجەم ژمارەكانی كوردستان لە میسر چاپكراون\nخۆپیشاندانی بەردەم نەتەوە یەکگرتووەکان لە لوند\nیەکەم جارە لە مێژوودا... ڕێکخراوی نەتەوەیەکگرتووەکان دێتە سوید\nڕاپۆرتی پێشێلكاری مافی مرۆڤ له مانگی فیبریوه‌ری ۲۰۱۷ لە لایەن کۆماری ئیسلامی ئێران لە رۆژهەڵاتی کوردستان\nڕاپۆرتی پێشێلكاری مافی مرۆڤ له مانگی فیبریوه‌ری ۲۰۱۷ بەرانبەر بە ۱۲ی رێبه‌ندان تا ۱۰ی ره‌شه‌مه‌ی ساڵی ۱۳۹٥ی هەتاوی کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسەئەم ڕاپۆرتانە، بەهۆی ئیزن نەدانی حکومەتی جمهوری ئیسلامی ئێران بەلێژنەکانی مافی مرۆڤی جیهانی، ڕاپۆرتێکی تەواو نییە وتەنیاوێنەیکی بچوکی لەژێر پێنانی مافی مرۆڤ لەڕۆژهەڵاتی کوردستان پێ نیشان دراوە.\nبەداخەوە لە مانگی دەربازبوودا ژماره‌یكی زۆر زیندانی کورد کە ناوەکانیان لە لایەن کار بەدەستانی کۆماری ئیسلامی ئێرانەوە ئاشکرا کرابێت و ڕاگەیەندرابێت له سێداره دران. بەڵام بە پێی ڕاپۆرتەکانی کۆمەڵەی مافی مرۆڤی کوردستان زۆر جار ناوی ئێعدامییەکان ناسراو بە سزای جۆراو جۆر لە لایە کاربەدەستانەوە ڕاناگەێندرێت و مێدیایی ناکرێت.\nسەرلەبەیانی ڕۆژی چوارشەممۆ ۱۳ی ڕێبەندان تاهیرسەعیدی تەمەن ۳۸ ساڵ لەزیندانی ماکۆ ئێعدام کرا. بەگوێرەی ڕاپۆڕتەکە ناوبراو بەتۆمەتی گواستنەوەی مادە هۆشبەرەکان لەساڵی ۱۳۸۹ دەسبەسەرکرابوو.\nداواکاری سەرلەنوی پێداچوونەوەی زەینەب سەکاوەند، زیندانی مەحکووم بە قەرەبوو (قصاص) پاش چەندد مانگ لەدیوانی باڵای وڵات بەرپەرچ درایەتەوە وبەهۆی بێ ئەملاو ئەولابوونی دۆسیەکەی هەردەم مەترسی جێبەجێ کردنی حوکمی ئێعدامی ئەم ژنە زیندانییە کەلەتەمەنی ۱۷ ساڵییەوە دەسبەسەرکراوە، لەئارادایە.\nسەرلەبەیانی ۲۸ی ڕێبەندانی ئەوساڵ زیندانییەکی کورد بەتۆمەتی تایبەت بەمادە سڕکەرەکان لەزیندانی قزڵحەساری کەرەج هەڵواسرا. ناونیشانی ئەم زیندانییە مەهدی فەیاز، خەڵکی شیروانی خۆراسانی باکوور ڕاگەیەندراوە. ناوبراو ساڵی ۱۳۹۱ بەتۆمەتی گواستنەوە وهەڵگرتنی مادە هۆشبەرەکان دەسبەسەر وبەئێعدام مەحکووم کرابوو.\nدوو بەندکراوە بە ناوەکانی «محەمەد کریم عەزیز پەناە» ٤۳ ساڵان و کوڕی عۆمەر و «حەمیدڕەزا ڕێباز» ۳٥ ساڵان کە بە تۆمەتگەلی پەیوەندیدار بە مادە هۆشبەرەکان بە ئێعدام سزادرابوون، سەر لە بەیانی شەممە ۳۰ی ڕێبەندان ئەمساڵ لە زیندانی دیزڵ ئابادی کرماشان لە سێدارەدران.\nڕۆژی ۵ی ڕێبەندانی ۱۳۹۵ی هەتاوی زیندانییەکی تاوانبار بە کوشتنی بەئەنقەست (عمد) بەناوی فەرشید سەجادی خەڵکی شاری کامێران لەڕۆژهەڵاتی کوردستان لەزیندانی دیزەڵ ئاوای کرماشان ئێعدام کرا.\nڕۆژی سێشەممۆ ۳ی ڕەشەمەی ئەوساڵ حوکمی ئێعدامی “حوسێن دەروێشی کوچک”زیندانی ۳۲ ساڵ تەمەنی کورد خەڵکی “دێولان”لەڕۆژهەڵاتی کوردستان کەبەتاوانی کوشتنی بەئەنقەست (عمد) لەزیندانی قوروە ڕاگیرابوو جێبەجێکراوە.\nسێ شه ممە ڕێکه‌وتی ۱۰ی ڕه شه‌ممە ۲ زیندانی بە سێدارە سزا دراو، به ئامادە بوونی بنه‌ماڵه‌ی کوژراوه‌کە، له زیندانی ناوه‌ندی ورمێ له سێدارە دران. (ئە فشین شه وکە تی و عه لی وە لی زادە) پێشتر بە تاوانی کووشتنی بە ئە نقست له لایە ن دادگاوە سزای سیداره یان به سه‌ردا سه پابوو.\n«دەستبەسەركردن، بانگهێشت و سزا دەرکردن، دۆسییە سازدان و گوشار»\nڕۆژی دووشەمە ۱۱ی ڕێبەندانی ۱۳۹٥ی هەتاوی هێزەکانی ئیتلاعاتی شارستانی سەردەشت بە هێرش بردنە سەر ماڵی هاووڵاتی مەولوود ئیسماعیلپور، ناوبراو قۆڵبەست دەکەن.\nئومێدی شاهمورادی سنەیی، زیندانی سیاسی کورد ڕاگیراو لەزیندانی ئەوین، بەنووسینی نامەیەکی سەرئاواڵە بۆ دادوەری چاودێری زیندان، دەستی دایە مانگرتن لەخواردن ودەواو دەرمان.\nساسان بابایی مامۆستای قوتابخانه و هاوڵاتییەکی شاری کامێران لە ڕۆژهەڵاتی کوردستان لە کاتی گەڕانەوە لە باشووری کوردستان لە لایەن دەزگا ئەمنییەکانی کۆماری ئیسلامی ئێرانەوە دەستبەسەر کراوە.\nکاوە مورادی ورزشوان و چالاکێکی مەدەنی شاری کامێران لە ڕۆژهەڵاتی کوردستان لە لایەن دەسگا ئەمنیێەتیەکانی کۆماری ئیسلامییەوە دەستبەسەر کرا.\nبەرپرسی نەخۆشخانەی (بهداری) بەندیخانەی ئەوین دۆخی تەندروستی “ئۆمێد شاهمورادی سەنەندجی” زیندانی ئەمنیەتی کە لە خواردن و دەرمان مانیگرتوە بە نالەبار دەزانێت و بەردەوامی ئەم مانگرتنە بە “مەترسیەکی گەورە ” باسی لێی كرد.\nسابیر نادر شارۆمەندی کورد خەڵکی قوروە لە ڕۆژهەڵاتی کوردستان پاش ۷۰ ڕۆژ ڕاگرتن و ئەشکەنجە وئازار لە گرتوخانەی ئیدارەی ئیتلاعاتێ کۆماری ئیسلامی ئێران لە شاری سنە گوازرایەوە بۆ بەندیخانەی ناوەندی شاری سنە.\nچوار شارۆمەندی خەڵکی سەقز لە ڕۆژهەڵاتی کوردستان بە تۆمەتی پڕوپاگەندە بۆ پارتەکوردستانیەکان، لە تۆڕە کۆمەڵایەتیەکان (تلگرام)، بە گشتی ئەم چوار کەسە بە ۲ ساڵ و٦ مانگ زیندان سزا دران. كوتراوه كه ناسر ڕەحیمی، هێمن حۆسینی، کامیل شەریف‌زادە هەر کامیان بە ٦مانگ زیندان و غەریب شەریف زادە بە ساڵێک زیندان سزا دراوە.\nچالاکێکی کرێکاری بە ناوی «ئەسعەد مەولوودزادە قەلعەلەری» ڕۆژی چوارشەمەم ۲۷ی ڕێبەندانی ساڵی ۹٥ی هەتاوی لە دوای ئەوەی بانگهێشتی ئیدارەی ئیتلاعاتی شاری نەغەدە كرا، قۆڵپێچ ده‌كرێت.\nکاوە ئەحمەزادە بەندکراوی سیاسی کورد، بە بێ پشوو و چارەسەری پزیشکی لە دۆخی نالەباری تەندروستیدایە.\nڕۆژی دووی ڕەشەمەی ئەوساڵ زیندانییەکی سیاسی کوردبه ناوی «عەبدولنوور شەرەف نەهال کەلەبەندی» لەزیندانی ئیلام بەهۆی ڕاوەستانی دڵ (سکتە) ونەگواستنەوەی بۆنەخۆشخانە گیانی لەدەست دا.\nماڵباتی چالاکی مەدەنی رامین زەندنیا بانگهێشتی ئیدارەی ئیتلاعاتی ئێران لە شاری سنە رۆژهەڵاتی کوردستان کراون و بێ حورمەتیان پێکراوە.\nڕێکەوتی ۲۶ی ڕێبەندان ئەوساڵ چالاکێکی سیاسی کورد بەناوی (فەرهاد مەلەکی) خەڵکی شاری سەقز لەڕۆژهەڵاتی کوردستان لەلایەن هێزە ئەمنییەکانی کۆماری ئیسلامی ئێرانەوە دەسبەسەر وگوازرایەوە بۆشوێنێکی نادیار.\nحوسەین دانشپایە زیندانی سیاسی کورد لە گرتوخانەی ناوەندی شاری وررمێ، لە لایەن دادگای ئینقلابی ئەو شارەوە بە ٥ ساڵ زیندان سزا درا.\nچالاکی ناسراوی بواری ژنان و خوێندکاری، فەرزانە جەلالی لە کرماشان دەسبەسەر کرا.\nڕێکەوتی ٥ ی ڕەشەمەی ئەمساڵ «محەمەد‌حەسەن داودی» مامۆستا و چالاکی کۆمەڵایەتیان لە شاری میاندواو لە ڕۆژهەڵاتی کوردستان لە لایەن هێزە ئەمنیەکانی کۆماری ئیسلامی ئێران دەستبەسەر و ڕەوانەی بەندیخانە کرا.\nرۆژی ۲ی ره‌شه‌مه‌ی سالی ۹۵ هه‌تاوی، هاووڵاتییه کی کورد بە نێوی (اندیشمند یزدانی فر) خە ڵکی ئاوایی گامێش گۆلی سەر به شاری میاندواو له ڕۆژهه ڵاتی کوردستان، له کاتی گە ڕانە وە ی له باشووری کوردستانەوە بۆ ڕۆژهه ڵات، له شاری مە ریوان ده ستبەسەر کراوە و دادگاش داوای دانانی بارمتە ی ۱۰۰ میلیۆن تمە نی لێده كرد. بنە ماڵە ی ناوبراو ۷ی ره‌شه‌مه، بۆ دانانی بارمتە ویستوویانە سه ردانی دادگای مە ریوان بکە ن کە له ڕێگای نێوان سه قز _ مە ریوان تووشی ڕووداوی هاتووچۆ هاتن.\nکەیوان کەریمی فلیمساز و چالاکی بواری هونەری لە زیندانی ئەڤینی تاران ئەشکەنجە درا.\nغەریب عەبدی زیندانی سیاسی کورد لە بەندیخانەی ناوەندی ورمێ، لەلایەن دادگای شۆڕشی ئەم شارەوە ۵ ساڵ حوکمی بۆدیاری کرا.\nرۆژی ۱٥ ڕێبەندان کرێکارانی ناڕازی کۆمپانیایی «تاران جنوب» لە کرماشان بە ڕێخستنی کۆبوونەوەی ناڕەزایی لە بەرابەری ئەم کۆمپانیای داخوازی وەرگرتنی مافە ڕەواکانیان بوون کە هێزە تایبەتەکان بە هێرش کردنە سەر کۆبوونەوەی مەدەنی کڕێکارانی ناڕازیی، کڕێکارانیان ئازار و ئەشکەنجەدا و بڵاوەیان پێکردن.\nخاوەنکاری کومپانیای چیمەنتۆی «مسجدسلیمان» پاش تێپەڕینی ۳۲ ڕۆژ لەناڕەزایی دەربڕینی پیشەیی ٤۷۰ کەس لەکرێکاران بەهۆی پێنەدانی چوارمانگ لەمووچە وپوانە پاش کەوتووەکانیان، هەڕەشەی دەرکردنی لێکردن.\nڕۆژی چوارشەممۆ ۲۰ی ڕێبەندانی ئەوساڵ کرێکارێکی کوردی کومپانیای سەرلەنوێ ساز کردنەوەی شارەوانی بانە، بەناوی (س.ق) ۲۵ ساڵ تەمەن کاتی خاوێن کردنەوەی یەکێک لەدەزگاکانی ئەم کومپانیایە دەستی لەنێوان (غەڵتەکی نەواری نەقالە) گیری کرد ودەستێکی قرتا.\nسەرەڕای تێپەڕ بوونی زیاتر له ۲ مانگ لە دەسپێکی ناڕەزایی دەربڕینی کرێکارانی کۆمپانیایی چاندن و پیشەی (کشت و صنعت) مهاباد تا ئێستا بە ماف و کارانەی خۆیان نەگیشتوون.\nناوەندی چاندن وپیشەی بەرهەمهێنانی (کشت وصنعت)ی بروجێرد ۳۵ کەس لە کرێکارانی ئەم کومپانیایەی وەدەرنا.\nیه‌كی ڕەشەمەی ئەمساڵ کرێکاران و خانەنشینانی کۆمپانیایی پارسلۆنی خوڕەم‌اوا لە ڕووبەڕووی قایم‌مقامیەتی پارێزگای لۆڕستان لە ڕۆژهەڵاتی کوردستان کۆبوونەوەی ناڕەزاییان ڕێخست.\nڕۆژی هەینی ٦ی ڕەشەمەی ئەمساڵ کرێکارێکی کورد خەڵکی گوندی «ئایەنان» لە دەڤەری شاری سەقز لە ڕۆژهەڵاتی کوردستان، لە شوێنی کارەکەی بە هۆی کەوتنەخوارەوە گیانی لە دەستدا.\nڕۆژی ٦ی ڕەشەمەی ئەمساڵ کرێکارێکی ئیدارەی کارەبای شاری گێڵان‌غەرب سەر بە پارێزگای کرماشان لە ڕۆژهەڵاتی کوردستان، کە بۆ کۆنتڕۆڵی کارەبای گەرەکی ئازادگان سەرقاڵی ئیشوکار بوو، کارەبا دەیگرێت و بە توندی فڕیدەدات، پاشان ڕەوانە نەخۆشخانەی کرماشان دەکرێت.\nڕۆژی یەکشەممە ۸ی ڕەشەمەی ۱۳۹٥ی هەتاوی هێزەکانی شارەوانی سنە لە ڕۆژهەڵاتی کوردستان، هاوڕێ لە گەڵ هێزە ئینتزامیەکان بە بەرپرسایەتی سەرهەنگ «دیانی» کە خەڵکی شاری «قوم»ە (قوم شارێکی ئێرانە لە دەرەوەی پارێزگاکانی ڕۆژهەڵاتی کوردستان) بە چەند ئۆتۆمبیلێک و هێزێکی زۆرەوە هێرش دەکەنە سەر دەستفرۆشانێ شاری سنە لە ڕۆژهەڵاتی کوردستان لە مەیدانەکانی ئێقاباڵ و شۆڕشی ئەو شارەدا و ئاستەنگی بۆ کەسبوکاری دەستفرۆشان سازدەکەن.\nڕۆژی ۱۳ی ڕێبەندانی ساڵی ۱۳۹٥ی هەتاوی کۆڵبەرێک بە ناوی عوسمان حوسەینی خەڵکی گوندی دۆڵ سەربەناوچەی ئالانی سەردەشت بە تەقەی ڕاستەوخۆی هێزەئەمنییەتیەکانی کۆماری ئیسلامی ئێران سەری بریندار كرا.\nسێ‌شەممە ۱۲ی ڕێبەندانی ئەمساڵ کۆڵبەرێکی کورد بە ناوی پەیمان کەرمی ۲٤ساڵان لە شاری سەلاسی‌باوەجانی بە تەقەی ڕاستەوخۆی هێزە ئینتزامیەکان بە گرانی بریندار بوو.\nخدر عەسکەرزادە کۆڵبەری کورد بە هۆی وتووێژ لە گەڵ ڕاگەیاندنەکاندا بانگهێشتی دایەرەی ئیتلاعەتی کۆماری ئیسلامی ئێران لە شاری پیرانشاری ڕۆژهەڵاتی کوردستان کرا و هەڕەشەی لێکرا.\nئاکام (محەممەد) حەمزەزادە کۆڵبەری ۲۱ ساڵ تەمەن، تووشی هەرەسی بەفرهات وگیانی لەدەستدا.\nدووشەمە ۱٨ی ڕێبەندانی ۱۳۹٥ی هەتاوی کەسێک لە پارێزگای ئیلام بەهۆی تەقینەوەی میین لاقێکی لە دەست دا.\nکۆڵبەرێکی تەمەن ۳۰ ساڵ خەڵکی بانە کە لەنێو سارد و سڕی کوێستانەکانی ناوچەی بانە لە رۆژهەڵاتی کوردستان مابۆوە، تووشی سەرمابردووی دەبێت و ئاسەواری سەرما لەتەواوی جەستەی دیار، بە شێوەیەک کە تەواو جەستەی سەرمای بردوە.\n«ڕزگارساکانی فەڕ» خەڵکی گوندی پسان سەربە تەرگەوەری ورمێ لەڕۆژهەڵاتی کوردستان نێزیک بەدووحەوتووی پێش کەبۆ بژێوی ژیانی ڕووی کردبوویە پیشەی گرانی کۆڵبەری لەگوندی «کوڕان» کەوتە بەر لێشاوی هەرەس وگیانی لەدەستدا.\nڕۆژی ۲۳ی ڕێبەندانی ۱۳۹٥ هەتاوی کۆڵبەرێک به ناوی «خالید قارەمانی» لە هەوراز و سەختێکی بەرزاییەکانی ئالانی سەردەشتەوە دەکەوێتە خوارێ و بەتوندی برینداردەبێت. دوو رۆژ ئه‌م كۆلبه‌ره كورده كه خەڵکی نەغەدە لە ڕۆژهەڵاتی کوردستان بوو له نەخۆشخانەی خومەینی ورمێ گیانی له ده‌ست دا.\nڕێکەوتی ۲٤ی ڕێبەندانی ئەوساڵ بەهۆی تەقینەوەی مینێکی بەجێماو لەسەردەمی شەڕی ئێران ـ عێراق هاوڵاتییەکی کورد بەگرانی بریندار بوو. نێعمەت نازپەروەردە یەکێ لەئاژەڵدارای ئەم ناوچەیە لەکاتی لەوەڕاندنی ئاژەڵەکانی خۆی پێی لەسەر مینێک دەکەوێ وبەگرانی بریندار دەبێ.\n۳ کۆڵبەری کورد لە شاری سەڵماس لەڕۆژهەڵاتی کوردستان کەوتنە بەر دەسڕێژی ڕاستەوخۆی هێزە ئەمنییەکانی کۆماری ئیسلامی ئێران. داریوش پاشایی، خوسرەو کازمی خەڵکی گوندی خوڕخوڕەی سەربە سەڵماس گیانیان لەدەست داوە. هەرلەم پێوەندییەدا ئازاد دیرەکی خەڵکی دیرەک بەگرانی بریندار بووە.\nڕێکەوتی ۲۵ی ڕێبەندان کۆڵبەرێکی کورد بەناوی (س. ڕەسووڵی) خەڵکی ئاغڵانی شاری سەردەشت قامکەکانی پێی لەدەست دا.\n۳۰ی رێبندانی ساڵی ۹۵ی هه‌تاوی، تەقینەوی مین لە زەوی کشتوکاڵی لە شاری ئەیوان سەر بە پارێزگای ئێلام روی دا. ئه‌م تەقینەوە گیانی هاوڵاتێکی کوردی گرتووە و کەسێکی دیکەش برینداره.\nڕۆژی یەکشەممۆ گەنجێکی تەمەن ۱۳ ساڵ خەڵکی دەشت عەباس لەناوچەی فەکە پێی لەسەر مینێک دەکەوێ وبەگرانی بریندار دەبێت.\nلەشاری قەسری شیرین لەپارێزگای کرماشان لەدەورووبەری بنکەی سەربازی بورجی ئەحمەدی مینێک کەلەپاش شەڕی ئێران عێراق مابوویەوە تەقییەوە وبەو هۆیە شەپۆلی دەنگەکەی بەر هاوڵاتییەک کەوت وڕەوشتی لەگرانیدایە.\nڕۆژی پێنج شەممە ۵ی ڕەشەممە لەناوچەی نی خزری ساڵح ئاوای مێهران سەربە ئیلام لە ڕۆژهەڵاتی کوردستان تەقینەوەی مین بووبەهۆی گیان لەدەستدانی کەسێک.\nخالید ئەحمەدیان، کوڕی حەسەن وخەڵکی گوندی “دیگورجی” سەربەشاری شنۆی ڕۆژهەڵاتی کوردستان ڕۆژی چوارشەممۆ ٤ی ڕەشەممەی ۱۳۹۵ی هەتاوی لەناوچەی سنووری “زێوکە” و ”لاجان” ی سەربە پیرانشار لەلایەن هێزە ئینتزامییەکانەوە دەکەوێتە بەر دەسڕێژی ڕاستەوخۆ وهەربۆیە چاوەکانی بەگرانی بریندار دەبن ولەکۆتاییدا هەردوو چاوی بەتەواوی لەدەست دەدات.\nدوابەدوای تەقەی هێزە ئینتزامییەکانی کۆماری ئیسلامی ئێران لەناوچەی سنووری بەردەپانی سەردەشت لەڕۆژهەڵاتی کوردستان کەبوو بەهۆی کوژرانی کۆڵبەرێک و ناڕەزایی دەربڕینی خەڵکی ناوچەکە. هێزە خەڵکی ئەوناوچەیە لەبەرانبەر ئەو کردەوە قڕێژەی حکوومەتی ئیسلامی ئێران پەلاماری بنەکەی هەنگی سنووری دەدەن وهێزە چەکدارەکانیش بەرهەڵستیان دەوەستنەوە وبەو هۆیە تەقەیان لێدەکرێ ولەئاکامدا سێ کەس بەگرانی بریندار دەبن.\nڕۆژی شەمە ۷ی ڕەشەی ۱۳۹٥ی هەتاوی لە ناوچەی شێخ سڵەی سەلاسی باوەجانی کۆڵبەرێک بە ناوی سدیق یاروەیسی کوڕی میرزا بە تەقەی ڕاستەوخۆی هێزی ئینتزامی بریندار کرا.\nته‌قینه‌وه‌ی مین لەناوچەی شرهانی دێهلوڕان سەربە ئیلام لەخاڵی سنووری بووبەهۆی کوژران وبرینداربوونی دووکەس. بەهۆی ئەم تەقینەوەیە ئەحمەد جلیزی ۳۲ ساڵ تەمەن هەرلەیەکەم ساتەکانی تەقینەوەکە گیانی خۆی لەدەستدا. وقوربانی دویەم کەدەکاتە برازای جلیزی بەناونیشانی محەممەد جلیزی لەبەشی پێ بەگرانی بریندار بوو.\nژنان، منداڵان، خۆکوژی، خزمه‌تگوزاری، ژینگه و…\nدرێژەی پڕکردنەوەی چاڵاوەکانی ئاوی کشتووکاڵی وەرزێران وگواستنەوەی ئاوەکانی بۆکان بۆ پارێزگاکانی دراوسێ به‌رده‌وامی هه‌یه.\nکێشەو و گرفتی بێ ئاوی شارستانی “بەدرە” ی لە پارێزگای ئیلام گرتۆتەوە و بوە بە قەیران و کێشەی زۆر بۆ دانیشتوانی ئەو ناوچەیە.\nدووشەممۆ ۲۵ی ڕێبەندانی ۱۳۹۵ خەڵکی گوندی گومارەلەنگ لەبەشی سەرشیوی شاری مەریوان لەپێوەندی لەگەڵ گواستنەوەی وچاڵکردنی نابەجێی زبڵی ناوشاری مەریوان لەو ناوچەیە، لەبەر بەخشداری دەستیان دایە کۆبوونەوەی ناڕەزایی دەربڕین.\nلە شاری جوانڕۆی سەر بە پارێزگای کرماشان لە ڕۆژهەڵاتی کوردستان بە هۆی هەژاری و بێکاریەوە گەنجێکی تەمەن ۳۰ ساڵ و خاوەنی خێزان بە بڵاوکردنەوەی وێنە و نوسراوە لە شوێنە گشتیەکاندا ڕاگەیاند بە مەبەستە گورچیلەکانی بفرۆشێت.\nڕۆژی شەممە ۱٦ڕێبەندان، شارۆمەندانی شیناوێ دژی ناهەستیاری بەرپرسانی دایەرەی ڕێگاوبانی میاندواو، لە ڕێگای میاندواو- بۆکان کۆبوونەوەیان ڕێخست.\nڕێکەوتی ۱۹ ی ڕێبەندانی ۱۳۹۵ کۆمەڵێک لەخەڵکی هەژار وئازارچێشتووی کرماشان بەدروشمگەلی (خەڵک لەبەربێکاری وبرسیەتی لەمردندان)، (بێکاری لەکرماشان لەلووتکەدایە)٫(یەکەکانی بەرهەمهێنا وپیشەیی داخراون) وڕستەگەلێکی لەم چەشنە، بەرانبەربە پارێزگاری دەست نیشانکراوی کرماشان وسەرۆکی بانکی ناوەندی ئێران دەنگی خۆیان بەم دووبەرپرسە حکوومییە گەیاند.\nچوارشەممە ۲۰ی ڕێبەندانی ساڵی ۱۳۹٥هەتاوی شاڕۆمەندێکی کوردی خه‌ڵكی سنه بە ناوی کاوە ۳٥ ساڵان لە دوکانەکەی خۆیدا بە پەتی‌سێدارە کۆتایی بە ژیانی خۆی هێنا.\nقوتابخانەێیکی کچانە لە سەڵواتاوا سەر بە شارستانی سنە ئاودەستی نییە، گوندی سەڵواتاوای شاری سنه قوتابخانەی سەرەتایی و ناوەندی و دواناوەندیی تێدایە، سەرەتایی کوڕانە دوو ئاو دەستی تێدایە کەچی قوتابخانەی سەرەتایی کچانە توالێتی تێدا نییە.\nگوڵزاری محەممەدی کچێکی ۲۷ ساڵ تەمەن بەهۆی کێشە وگرفتی بنەماڵەییەوە لەشەوی هەینی ۲۲ی ڕێبەندان لەڕێگەی خواردنی حەبەوە دەستی دایه خۆكوژی و گیانی له ده‌ست دا.\nڕۆژی ۲۲ ڕێبەندان کرێکارانی پاڵاوگەی کرماشان بە هەڵگرتنی پارچە نووسراوەگەلێک، کە لە سەریان نوسرابو پاڵاوگەی کرماشان ناسنامەی کرماشانە دژی سیاسەتەکانی کۆماری ئیسلامی ئێران وه‌ستانەوە.\nبەیانی ۲۴ رێبه‌ندان گەنجێکی مەریوانی بەناوی ئاراس کە ژیانی هاوبەشی پێکهێناوە و مناڵێکیشی هەیە، دەچێتە ئیدارەی “بنیاد شهید”ی کۆماری ئیسلامی ئێران لە مەریوانی رۆژهەڵاتی کوردستان و ئارگر لە جەستەی خۆیی بەردەدات، ناوبراو لە ماڵباتانی سەرژبەو ئیدارەییە. كوتراوه «ئاراس» بە هۆیی بێکاری و فەقیری داویی لەو ناوەندە کردوە وامی پێ بدەن، کە داخوازیەکەی چەندین جار رەت کراوەتەوە.\nرۆژی شەممە ۲۳ ڕێبەندانی ساڵی ۱۳۹٥ هەتاوی، «پەریا محەمەدشێخە» بە هۆی کێشەی ناوماڵەوە دەستیدایە خۆکوژی و گیانی لە دەستدا.\nڕێکەوتی ۲۵ی ڕێبەندان ساڵوەگەڕی کوژرانی سانع ژاڵە لەلایەن هێزەکانی جلی مەدەنی کۆماری ئیسلامی ئێران لەگۆڕستانی مەلامەقسوود لەشاری پاوە لەڕۆژهەڵاتی کوردستان تێک درا.\nئەوڕۆ ۲۶ی ڕێبەندانی ساڵی ۱۳۹۵ گەنجێکی ۲۹ ساڵ تەمەن خەڵکی شارۆچکەی ڕەجایی شاری ئاودانان لەپارێزگای ئیلام دەستی دایە خۆسوتاندن. ناوبراو خێزاندار وخاوەنی منداڵە وبەهۆی کێشەی کاروهەژارییەوە خۆی سووتاندوه.\nسێشەممە ڕێکەوتی ۲٦ ڕێبەندانی ساڵی ڕابردوو شارۆمەندێکی کورد بە ناوی (ن-ن) ٥۰ ساڵان خەڵکی گوندی «دۆریسان» سەر بە شاری پاوە لە ڕۆژهەڵاتی کوردستان خۆی لە ڕووباری سیرواندا خنكاند.\nڕێکەوتی ۲٦ ڕێبەندانی ئەمساڵ خویندکارانی کۆلێجی نەفت و پیترۆشیمی زانکۆ ڕازیی کرماشان دژی سارد بوونی ئەم کۆلێجە دەستیاندایە ناڕەزای دەربڕین.\nپێنجشەممۆ ۲۸ی ڕێبەندانی ساڵی ۱۳۹۵ی هەتاوی هێزە چەکدارەکانی ئینتزامی ئیسلام ئاوای ڕۆژئاوا لە ڕۆژهەڵاتی کوردستان لەشوێنی گشتییەکانی ئەم شارە تەقەیان لە ماشێنێکی (وانت سواری) کردو دووکەس لەدانیشتوانی ناو ماشێنەکە بریندار بوونوئەم تەقەکردنە بوو بەهۆی نانەوەی ترس ودڵەڕاوکی لەنێوان هاوڵاتیانی شاری ئیسلام ئاوای ڕۆژئاوا.\nخەتەنەی کچان لە گوندەکانی هەورامان، کامیاران، ڕوانسەر و پاوە بەردەوامە.\nیەکەمی رەشەمەی ساڵی ۱۳۹۵ هەتاوی خەڵکی گوندی سەیرانگای توریستی قوڕە قەڵا لە خۆپیشاندانێک نارزایەتی بەرامبەر بە نەبووی رێگا و بانی شیاو و شوستە و قیر و نەبوونی ژێر بینای ئیستاندارد دەستیان داوەتە نارزایەتی و کۆبونەوە.\n۲ی ره‌شه‌ممه، فەرمانداری شاری مەریوان مۆڵەتی بە بەرنامەی کاریگەری فەرهەنگ و زمان لە سەر پەروەردە لەو شارە نەدا.\nڕێکەوتی یەکی ڕەشەمەی ساڵی ۱۳۹۵ی هەتاوی، دوابەدوای تەقەی ڕاستەوخۆ وبەبێ هۆشداری پێدانی هێزە ئینتزامییەکان بەرەو ماشێنێکی سواری لەجۆری پارس بەگومانی ئەوەی کەلووپەلی قاچاخی پێیە بووبەهۆی نانەوەی ترس وخۆف ودڵەڕاوکە لەنێو هاوڵاتیانی شاری كرماشان.\n۲ی ڕەشەمەی ۱۳۹٥هێزە ئینتزامیەکان و هێزی دژبەری قاچاغی کەلوپەل و لە شاری جوانڕۆ دستیان گرت بە سەر ماڵی کاسبکارانی فەرمی سنووردا.\nڕۆژی یەکشەممە ۱ی ڕەشەمە، سروە ئیبراهیمی شارۆمەندی شاری سەردەشت بە دەستی هاوژینەکەی سووتێنرا بوو لە ناوەندێکی دەرمانیدا گیانی لەدەستدا.\nڕۆژی هەینی ٦ی ڕەشەممە ئەمساڵ، ژنێکی کورد ٤٥ ساڵان، خەڵکی گوندی «کانی سپی» لە دەڤەری بێلی سەر بە شاری شنۆ لە ڕۆژهەڵاتی کوردستان بە هۆی کێشەی ئابوری و بنەماڵەیەوە ئاگری لە جەستەی خۆی بەردا و لە ئاکامدا کۆتایی بە ژیانی خۆی هێنا.\nڕۆژی شەممۆ ڕێکەوتی ۷ی ڕەشەممەی ساڵی ۱۳۹۵ی هەتاوی، گیان لەدەستدانی دایکێک بەهۆی کەمتەرخەمی پزیشکی لەشاری مەریوان ناڕەزایی خه‌ڵكی لێكه‌وته‌وه. خه‌ڵكی شاری مه‌ریوان له به‌رده‌ركی شوێنی كاری ئه‌م پزیشكه كۆبوونه‌وه‌ی ناره‌زایان ئه‌نجام دا.\nکوڕە گەنجێکی ۲۲ ساڵانی کورد، لە گوندی قەڵاڕوتەڵەی شاری دیواندەرە سەر بە پارێزگای سنە لە ڕۆژهەڵاتی کوردستان پێنج‌شەممە ٦ی ڕەشەممە بە پەتی سێدارە خۆی هەڵواسی و کۆتایی بە ژیانی خۆی هێنا.\nئەڵمانیا 10 هەزار پەنابەری تازە وەردەگرێ...\nخەڵك- بەشی هەواڵ كۆمیسیۆنی ئەوروپا، بڕیارێكی ئەڵمانیا بۆ وەرگرتنی زیاتر لە 10 هەزار پەنار لە باكووری ئەفریقا و خۆرهەڵاتی ناوەڕاستەوە ئاشكرا دەكات، ئەوەش لە چوارچێوەی پرۆگرامی یەك درێژه ...\nگروپێکی فەیسبووکی سوویدی وێنەی ڕووتی هاوسەرەکانیان بڵاو کردۆتەوە...\nلە گروپێکی فەیسبوک دا باوکەکان هاندراون وێنەی سەرنجڕاکێش بە جلوبەرگی تەنک یان وێنەی رووتی ژنەکانیان یان دۆستەکچەکانیان بڵاو بکەنەوە. بە شێوەی ئاسایی لەو گرووپەدا زیاتر باسەکانی درێژه ...\nلە ساڵێکدا 300 کۆڵبەری کورد کوژراون...\nئەندامێکى سەرکردایەتى حزبى دیموکراتى کوردستانى ئێران ئاشکرایکرد ساڵى ڕابردوو لەلایەن کۆمارى ئیسلامى ئێرانەوە ٣٠٠ کۆڵبەرى کورد کوژراون. ڕۆستەم جیهانگیرى بە ئاژانسى "سپۆتنیک نیوز" درێژه ...\nئوسترالیا ڕاكێشانی دایك و باوك له‌سه‌ر كۆچبه‌ران گران ده‌كات...\nئوسترالیا ڕاكێشانی دایك و باوك له‌سه‌ر كۆچبه‌ران گران ده‌كات حكومه‌تی ئوسترالیا به‌رده‌وامه له گۆڕینی سیاسه‌ته‌كانی كۆچی ئه‌و وولاَته و له دواهه‌مین گۆڕانكاریدا و به‌گوێره درێژه ...\nپاسدارێكی ئێران له دیوانده‌ره 4 کەسی خێزانێكی كوردی كۆمه‌ڵكوژ كرد...\nله شاری دیوانده‌ره-ی سه‌ر به سنه-ی ڕۆژهه‌ڵاتی كوردستان، پاسدارێكی كۆماری ئیسلامیی ئێران هێرشی كرده سه‌ر خێزانێكی كورد و له ئه‌نجامی ئه‌و هێرشه دڕندانه‌یه‌دا ٤ كه‌سی هه‌مان خ درێژه ...\nسۆسیالدێموکراتەکان دەیانەوێ هێنانی کرێکار بۆ سوید سنووردار بکەن...\nبڵاو کرایه‌وه kl 17.24 سۆسیال دێموکراتەکان دەیانەوێ یاساکانی هێنانی کرێکار بۆ سوید سنووردار بکەن و زیاتر ئەو کەسانە بێنن بۆ سوید کە لە بازاڕی کاردا خواست لە سەر پسپۆڕیەکەیان هەیە درێژه ...\nکۆی سه‌ردان: 16604127


ئاماری كۆرۆنا لە هەرێم بەرز بووەوە - تۆڕی میدیایی خەڵک\nئاماری كۆرۆنا لە هەرێم بەرز بووەوە\nوەزارەتی تەندروستی هەرێمی كوردستان ئاماری 24 كاتژمێری ڕابردووی بڵاوكردەوەو بەپێی ئامارەكە، 601 توشبووی نوێ تۆماركراوەو 5 كەسیش گیانیان لەدەستداوە.\nوەزارەتی تەندروستی حكومەتی هەرێمی كوردستان لە ڕاگەیەنراوێكدا بڵاویكردەوە، لەماوەی 24 كاتژمێری ڕابردوودا 601 تووشبووی نوێی ڤایرۆسی كۆرۆنا تۆماركراوەو 5 كەسیش گیانیان لەدەستداوە.\nلە ڕاگەیەنراوەكەدا ئاماژە بەوەشكراوە، 222 كەسیش چاكبوونەتەوەو كۆی گشتی چاكبوان گەیشتە ١٠٧ هەزارو 640 كەس.\nڕاگەیاندراوی (٢٤) كاتژمێری تایبەت بە نەخۆشی ڤایرۆسی كۆڕۆنای نوێ بەم جۆرەیە:\n١. پشكنین: (٦٠٦٠ پشكنینی نوێ)\n• (٢١٠٦) هەولێر\n• (١٣٩٩) سلێمانی\n• (٢٢٤٣) دهۆك\n• (١٦) هەڵەبجە\n• (٢٩٦) گەرمیان\n٢. تووشبوو: (٦٠١ تووشبووی نوێ)\n• (١٨٨) هەولێر\n• (١٥٨) سلێمانی\n• (٢١٦) دهۆك\n• (٢) هەڵەبجە\n• (٣٧) گەرمیان\n٣. چاكبوون: (٢٢٢ چاكبوون)\n• (٥٧) هەولێر\n• (٦٠) سلێمانی\n• (٨٧) دهۆك\n• (٨) گەرمیان\n• (٩) ڕاپەڕین\n• (٢) هەولێر\nپشكنین ١٣٣٨٧٦٤ (٤٧٩٩٤٠ هەولێر، ٢٨٦٧٣٦ سلێمانی، ٥٦٤٣٨٥ دهۆك، ٧٧٠٣ هەڵەبجە)\nتووشبوون ١١٧٤١٢ (٤١٣٨٥ هەولێر، ٣٣٩٢٦ سلێمانی، ٣٨٩٧٨ دهۆك، ٣١٢٣ هەڵەبجە)\nچاكبوون ١٠٧٦٤٠ (٣٧٧٥٧ هەولێر، ٣٠٣٥٦ سلێمانی، ٣٦٥٦٣ دهۆك، ٢٩٦٤ هەڵەبجە)\nلەژێر چارەسەر ٦١٥٠ (٢٦٤٩ هەولێر، ١٨٣٧ سلێمانی، ١٦٤٨ دهۆك، ١٦ هەڵەبجە)\nمردن ٣٦٢٢ (٩٧٩ هەولێر، ١٧٣٣ سلێمانی، ٧٦٧ دهۆك، ١٤٣ هەڵەبجە)\n٢٥ی ئازار ٢٠٢١\nسەركونسوڵگەری ئێران: گۆڕانكاری لە ڤیزادا نەكراوە


لە یەكێك لە نەخۆشخانەكانی سلێمانی 47 ڕووداوی كەوتن تۆمار كراوە - تۆڕی میدیایی خەڵک\nلە ماوەی پێنج ڕۆژی ڕابردوودا لە شاری سلێمانی هەزار و 634 كەس سەردانی نەخۆشخانەی شاریان كردووە و 47 ڕووداوی كەوتنیش تۆمار كراوە.\nپێی ئامارێكی بەڕێوبەرایەتی گشتی تەندروستی سلێمانی، لە نەخۆشخانەی شار لەماوەی پێنج ڕۆژدا واتا لە (١٧-١ بۆ ٢١-١) هەزار و ٦٣٤ كەس سەردانی نەخۆشخانەی شاریان كردووە ، لەو ڕێژەیە (٦١٩) كەسیان داخڵ كراون و چارەسەریان پێدراوە.\nبەپێی هەمان ئامار، هەر لەو ماوەیەدا (١٨) حاڵەتی ڕووداوی هاتووچۆ و (٤٧) ڕووداوی كەوتن لەو ماوەدا تۆماركراوە.\nڕووداوی كەوتنی هاوولاتییان بەهۆی ئەو شەپۆلی بەفر بارینەوەیە كە چەند ڕۆژێك بەر لە ئێستا ناوژەكانی هەرێمی كوردستان و بە تایبەت پارێزگای سلێمانی گرتەوە و هەتا ئێستاش زۆرینەی شەقام و كۆڵانەكانی پارێزگاكە بەفری تێدایە.\nبە وێنە..هێشتا بازاڕەكانی جلی كوردی لە سلێمانی جمەیان دێت\nخەڵك لەنێو بازاڕەكانی سلێمانی هێشتا هاووڵاتییان ڕوو لە كڕینی جلی كوردی دەكەن كە چەند كاتژمێرێكی كەمی ماوە بۆ نەورۆز. (زیاتر…)\nمامۆستاو فەرمانبەرانی زانكۆی سلێمانی گردبوونەوە\nخەڵك- ئەمڕۆ جارێكی دیكە مامۆستا و فەرمانبەرانی زانكۆی سلێمانی جارێكی دیكە گردبوونەوە و داوای مووچە دەكەن. (زیاتر…)\n02 حوزەیران 2021 1.41 pm\nخەڵك نرخی سەعاتێك ئەمپێری كارەبای موەلیدە ئەھلییەكان لە ناو شاری سلێمانی بۆ مانگی ئایار بە نزیكی (38.6) دینار دیاری…\nبریندارێكی تەقینەوەكەی تانجەرۆ گیانی لەدەستدا\n12 نیسان 2022 12.23 pm\nخەڵك دوای ئەوەی ڕۆژی شەممەی ڕابردوو 9\_4 تەقینەوەیەك لە كارگەیەكی ئاسن لە ناوچەی پیشەسازی تانجەرۆ لە سلێمانی ڕوویداو…


بەدرێژایی مێژووى عێراق هەمیشە ناوچەیەکی ناجێگیری سیاسیی بووەو پڕبووە لە ڕوداوى نەخوازراوى سیاسیی و ئاینیی. پێش هاتنى ئیسلام مەڵبەندی ململانێی خوێناویی نێوان ئیمپراتۆریەتە گەورەکانى ناوچەکە بووە. دواى هاتنی ئیسلامیش خوێناویترین ڕوداوەکانى مێژووى ئیسلام لە عێراقدا ڕویانداوە. تا ئەو ئەندازەیەی بووەتە ناوەندی شەقبوونى مەزهەبە گەورەکانی ئیسلام، کە یەکهەم خوێنی بە ناهەق ڕژاوى ئالوبەیتى پێغەمبەرى ئیسلام لەم خاکەدا ڕژاوە. هەر بۆیە سەرچاوە مێژووییەکان ئاماژە بەوە دەکەن، کە عێراق بەر نەفرەتی ئالوبەیت کەوتووە.\nدواتریش عێراق هەمیشە پنتی پێکدادانى نێوان ئیمپراتۆریەتی قاجاریی و عوسمانییەکان بووە، وەک ئەوەى خوداوەند ئەم خاکەى بۆ پاکتاوکردنى مەزهەبەکانى ئیسلام لەگەڵ یەکتریدا تەرخانکردبێت. لە مێژووى نوێیشدا عێراق زۆرترین ڕوداوى خوێناویی و سەربازیی و سیاسیی بە خۆیەوە بینیوە. یەکهەمین کودەتاى سەربازیی لە وڵاتانی عەرەب لە عێراق ڕویداوە. هەروەها یەکهەمین شۆڕشی ڕووبەڕووبوونەوە لەگەڵ وڵاتە گەورەکانى ئەوروپا، بە تایبەتیی بەریتانیا هەر لە عێراق بووە. بەدرێژایی دروستبوونى دەوڵەتی نوێی عێراق سەقامگیریی سیاسیی و سەربازیی بەخۆیەوە نەبینیوە. تەنانەت لەو قۆناغەیشدا، کە سەدام حسێن بە زەبری هێز و تۆقاندن حوکمڕانیی کردووە. هۆکارەکەیشی ئەوەیە، کە عێراق دەوڵەتێکی ناڕێکخراوی بە زۆر پێکەوە لکاوە، هەر یەکە و خاوەنی تایبەتمەندێتیی ئیتنیکیی و مەزهەبیی تایبەت بە خۆیەتی.\nخۆپیشاندانەکانى ئەم دواییەى عێراق ڕوویەکی تری ئەو ناسەقامگیرییەن، کە لەم وڵاتەدا بوونیان هەیە، ئەم جارەیان شیعە ڕووبەڕووی شیعە دەبێتەوەو سەرکردەکانى شیعە لەگەڵ مەرجەع و حاشیەکانیان پێکەوە دژی یەکتر خۆپیشاندان دەکەن. کەس نازانێت خۆپیشاندەران کێن و ئەو دەستەڵاتە شیعەیەی، کە دژی دەوەستنەوە کێیە؟! بۆ نموونە موقتەدا سەدر لە شەقامەکانى نەجەفدا خۆپیشاندەرە و لە حکومەتیشدا ئەمینداری ئەنجومەنى وەزیرانە. خۆی پێکهێنەرى سەرەکیی حکومەتە و خۆیشی وەک یەکێک لە جەمسەرە سەرەکییەکانى خۆپیشاندەران نمایشدەکات.\nئەم خۆپیشاندانانە ڕەهەندێکی هزریشیان لە پشتەوەیە، سەرەتایەکن بۆ دەرکەوتنى دوو مۆدێلی جیاواز لە ناو شیعەکاندا، کە لە فەرهەنگی نوێی سیاسییدا بە شیعەى ئێرانیی و شیعەى ئەمریکیی ناسراون\nهەرچەندە چاودێرانی سیاسیی پێیانوایە، کە موقتەدا کەسایەتییەکی سیاسیی تۆکمە نیە و هەر جارە و بە ئاراستەیەک و بە حەزێکی گەنجانەوە ڕەفتاردەکات، بۆچوونە سیاسییەکانى بە هەند وەرناگیرێن، سەرەڕاى کاریگەرییان لەسەر شەقامی شیعە. سەیر لەوەدایە، کە کەسانی وەک مالیکیی و عەبادیی خۆیان سەرچاوەى هەموو نەهامەتییەکان و بەرهەمهێنەرى گەورەى گەندەڵین لە حوکمڕانیدا، کەچی ئێستا خۆیان خۆپیشاندەرن. لە هەموو ئەو سەرکردانەى شیعە تەنها عادل عەبدولمەهدییە، کە تا ڕادەیەک بێلایەن و پارێزراو بێت، کەچی ئێستا بووەتە سەر تۆپی گەندەڵکارەکان. هەر بۆیەش ئەم پیاوە ڕێگەنادات عەبادیی، مالیکیی، عامریی، ساعدیی، خەزعەلیی و ..... هتد گۆڵی لێبکەن و دەیەوێت هەموویان پێکەوە بەم ئاگرى خۆپیشاندانە بسوتێن.\nئەم خۆپیشاندانانە ڕەهەندێکی هزریشیان لە پشتەوەیە، سەرەتایەکن بۆ دەرکەوتنى دوو مۆدێلی جیاواز لە ناو شیعەکاندا، کە لە فەرهەنگی نوێی سیاسییدا بە شیعەى ئێرانیی و شیعەى ئەمریکیی ناسراون، دواجار ئەم خۆپیشاندانانە تا هەر کوێیەک بڕۆن، ناسنامەى شیعە_بوون لە دەوڵەتى عێراق ناسێننەوە، بەڵام گومانى تێدا نییە، کە فۆرمی دەوڵەتەکە گۆڕانی بەسەردا دێت، بەتایبەت دواى ئەوەى شیعەى ئێرانیی لە هەر شوێنێک دەستەڵاتی هەبووبێت لە ڕووى سەربازییەوە بەهێزبووە، بەڵام هەرگیز نەیتوانیوە لە ڕووی ئابوریی و کەلتورییەوە خەڵک تێر و دڵخۆشبکات، بەڵکو هەمیشە سیمایەکی ترسناکی بەو ناوچانە بەخشیوە، کە حوکمڕانییان تێدا کردووە. بۆیە ئەم ڕەوتە نوێیە دەیەوێت تایپێکی تر لە شیعە حوکمڕانیی بکات، کە زیاتر هێزی ژیاندۆستیی بەرجەستە بکەن و لە ڕووی ئابورییەوە بوژانەوەى گەورە بەخۆیەوە ببینێت.


خولی فه‌ره‌نسا – Page 31 – تۆڕی میدیایی خەڵک\n(دوو لێدان به یه‌کجار) مباپێ ته‌نها توشی پێکان نه‌بووه، له لیستی لاوه ئاڵتونیه‌کانیش شکستی هێنا !\nخه‌ڵک سپۆرت کیلین مباپێی فه‌ره‌نسی ئه‌ستێره‌ی یانه‌ی پاریس سانت جێرمان له ڕووبه‌ڕوبونه‌وه نێوده‌وڵه‌تیه‌کان توشی پێکان هات، جگه له‌و پێکانه‌ش له‌سه‌ر ئاستی نازناوه‌کان دووچاری که‌وتنێکی تر هات....\nڕابیۆ و به‌رشلۆنه یه‌ک هه‌نگاویان ماوه و شێخی قه‌ته‌ر به جه‌مسه‌ری سێیه‌م گواستنه‌وه‌که ئاڵۆز ده‌کات !\nخه‌ڵک سپۆرت ئه‌دریان ڕابیۆی فه‌ره‌نسی ئه‌ستێره‌ی یانه‌ی پاریس سانت جێرمان، هیچ هیوایه‌کی بۆ یانه فه‌ره‌نسیه‌که‌ی نه‌هێشتۆته‌وه و ڕۆیشتنی به‌ره‌و یانه‌ی به‌رشلۆنه نزیکه یه‌کلایی بکرێته‌وه. ڕۆژنامه‌ی “موندۆ...\nسوزۆ، کریستیانۆ، بانێگا… پاڵه‌وانانی خوله ناوخۆییه‌کانی ئه‌وروپا به داتا و ژماره\nخه‌ڵک سپۆرت چالاکییه نێوده‌وڵه‌تیه‌کانی بواری تۆپی پێ کۆتایی هات، له‌سه‌ره‌تای هه‌فته‌ی داهاتوه‌وه ململانێی یانه‌کان له خوله ناوخۆییه‌کانی ئه‌وروپا ده‌ست پێده‌کاته‌وه. ڕۆژنامه‌ی “مارکا” به داتا و ژماره...\nتیاگۆ مۆتا له بواری ڕاهێناندا شۆڕش به‌رپا ده‌کات و پلانی (٢ – ٧ – ٢) ده‌هێنێته ئاراوه !\nخه‌ڵک سپۆرت تیاگۆ مۆتای ئیتاڵی – به‌رازیلی هاوینی داهاتو وه‌ک یاریزان کۆتایی به ژیانی وه‌رزشیی خۆی هێنا و حاڵی حازر ئه‌رکی ڕاهێنانی لاوانی یانه‌ی پاریس سانت...\nنایمار تۆپه‌که‌ی هه‌ڵداوه‌ته نێو یاریگای ڕیاڵ مه‌دریده‌وه: ئه‌م یاریزانه بفرۆشن، ئینجا درێسی سپی ده‌پۆشم !\nخه‌ڵک سپۆرت نایمار دا سیلڤای به‌رازیلی ئه‌ستێره‌ی یانه‌ی پاریس سانت جێرمان، له پاریس ئارام نییه و مانه‌وه و ڕۆیشتنی به‌نده به ئه‌نجامه‌کانی خولی یانه پاڵه‌وانه‌کان و...\nگه‌ڕانه‌وه‌ی نایمار بۆ ئیسپانیا ڕووده‌دات؟ سێ هۆکار له بارسا و یه‌کێک له ڕیاڵ مه‌دریدی نزیک ده‌کاته‌وه\nخه‌ڵک سپۆرت گه‌ڕانه‌وه‌ی نایمار دا سیلڤا بۆ خولی ئیسپانیا و بۆ یه‌کێک له‌یانه‌کانی ڕیاڵ مه‌درید، یاخود به‌رشلۆنه ئه‌گه‌رێکی کراوه‌یه و به‌دوور نازانرێت ڕووبدات. دوابه‌دوای ڕووبه‌ڕوبونه‌وه‌ی نێوان...\nپاریس خۆی بۆ ئۆفه‌ره یه‌کلاکه‌ره‌وه‌که ئاماده‌کردووه و به‌رشلۆنه پێشی لێگرتووه !\nخه‌ڵک سپۆرت ئیداره‌ی یانه‌ی به‌رشلۆنه هه‌وڵه‌کانی بۆ گواستنه‌وه‌ی ئه‌دریان ڕابیۆی فه‌ره‌نسی ده‌ست پێکردووه و نزیکن له ئیمزاکردنی ڕێکه‌وتنێکی سه‌ره‌تاییه‌وه. ڕۆژنامه‌ی “سپۆرت”ی که‌ته‌لۆنی ئاشکرای کردووه، ئه‌دریان ڕابیۆ...\nفیگۆ: نایمار؟ هیچ یانه‌یه‌ک ناتوانێت به زۆر یاریزانێک ببه‌ستێته‌وه !\nخه‌ڵک سپۆرت لویس فیگۆی پورتوگالی ئه‌فسانه‌ی زیندوی بواری تۆپی پێ، هه‌ڵوێستی خۆی ده‌رباره‌ی که‌یسی نایمار و ئه‌گه‌ره‌کانی گواستنه‌وه‌ی به‌ره‌و یانه‌یه‌کی تر ئاشکرا ده‌کات. ئه‌فسانه پورتوگالیه‌که به...\nخه‌ڵک سپۆرت یانه‌ی مۆناکۆ به‌رامبه‌ر پاریس سانت جێرمان دووچاری شکستێکی گه‌وره هات، ئیداره‌ی یانه فه‌ره‌نسیه‌که‌ش جه‌خت له مانه‌وه و به‌رده‌وامبونی تێری هێنری ده‌که‌نه‌وه. شه‌وی ڕابردوو له‌یاریگای...\n“فوتباڵ لیکس” دووباره ته‌قاندیه‌وه: پاریس پاره‌ی زیاتری به نایمار داوه و باجی نۆ یاریزان ده‌دات !\nخه‌ڵک سپۆرت دوو ماڵپه‌ڕی ناودار به به‌ڵگه‌وه چه‌ندین زانیاری نهێنی و نه‌بیستراو سه‌باره‌ت به گواستنه‌وه‌ی نایمار دا سیلڤا له یانه‌ی به‌رشلۆنه‌وه بۆ پاریس سانت جێرمان ئاشکرا...


سەرۆک نێچیرڤان بارزانى: دەبێ پرۆسەى سیاسى لە عێراق ڕاست بکرێتەوە - The Presidency of the Kurdistan Region - Iraq\nسەرۆک نێچیرڤان بارزانى: دەبێ پرۆسەى سیاسى لە عێراق ڕاست بکرێتەوە\nئەمڕۆ یەکشەممە 2021/2/21 بەڕێز نێچیرڤان بارزانى، سەرۆکى هەرێمى کوردستان، بەشدارى لە ڕێوڕەسمێکدا کرد کە بۆ یادى شەهیدانى عێراق و (18) ساڵەى شەهیدبوونى خوالێخۆشبوو ئایەتوڵلا محەمەد باقر ئەلحەکیم، بە ئامادەبوونى بەڕێز عەمار ئەلحەکیم، سەرۆکى ڕەوشى حیکمەى نیشتمانیى عێراقى لە هەولێر بەڕێوە چوو.\nلە ڕێوڕەسمەکەدا سەرۆک نێچیرڤأن بارزانى، وتارێکى پێشکەش کرد، ئەمە دەقەکەیەتى:\nبرای خۆشەویستم سەید عەممار ئه‌لحەكیم\nبەخێرهاتنتان دەكەم بۆ هەرێمی كوردستان و شاری هەولێر. بە شانازییەوە ئەمڕۆ یادكردنەوەی شەهیدانی عێراق و كوردستان ئێمەی لێرەدا پێكەوە كۆكردووەتەوە، لە سەرووی هەمووشیانەوە یادی (18)هەمین ساڵەی شەهیدی میحراب، ئایەتوڵڵا ئەلعوزما محه‌مه‌د باقر ئه‌لحەكیم.\nسەری ڕێز و نه‌وازش بۆ هەموو شەهیدانی كوردستان و عێراق دادەنەوێنین، سڵاو دەنێرین بۆ بنەماڵەی سەربەرزی شەهیدانی عێراق و كوردستان. شەهیدان و بنەماڵەكانیان هەمیشە جێگەی ڕێز و پێزانينن.\nزۆر ئاساییيە ئەمڕۆ بۆنەیەكی بنەماڵەیەکى خەباتگێڕ و ئایینيی ئال ئه‌لحەكیم لێرەدا هەموومان پێكەوە كۆبكاتەوە، چونكە گەورەكانی ئەو بنەماڵەیە هەمیشە هەوڵیانداوە هەموو مەزهەبەكان لە یەكەوە نزیك بكەنەوە و هاوبەشی و هاوخەباتی لەنێوان گەلی عێراق و گەلی كوردستان دروست بكەن. زۆریش گرنگە لەو ڕۆژەدا دەست بە بەهێزكردنەوەی پەیوەندییەكانمان بكەینەوە، چونكە هەمیشە ئەوە ویست و كاری شەهیدی میحراب بووە.\nئەمڕۆش عێراقییەکان بە شیعە و کورد و سوننە و هه‌موو پێکهاتەکانی دیکەوە، لە هەموو کاتێك زیاتر داوای هاوبەشی و پێکەوەکارکردن لە لایەنە سیاسییەکان دەکەن لەپێناو هێنانه‌دى ئارامی و ئاوەدانی لە عێراقدا، هەر بۆیەش ڕێبازی شەهیدی میحراب و سەرکردە مێژووییەکانمان هەروا بووە.\nشەهیدی میحراب و موجاهیدی گەورەی عێراق سەید محەمەد باقر ئه‌لحەكیم، یەكێك بوو لە دامەزرێنەرانی بزووتنەوەی مقاوەمەی ئیسلامی دژی ڕژێمە دیكتاتۆرییەكانی عێراق. یەكێك بوو لە زاناكانی عێراق لە بواری شەریعەت و فەلسەفە و سیاسەت و ئابووریدا، لەبەر ئەوەش ڕوانگەیەكی زۆر ڕوونی هەبوو بۆ چارەسەرکردنی كێشه‌كان و ئایندەی عێراق.\nهەر لەبەر ئەوەش باوەڕی بە لێكنزیكبوونەوەی مەزهەبەكان هەبوو لە عێراق و بە كردەوە كاری بۆ ئه‌و ئامانجه دەكرد، هەروەها باوەڕی بەوە هەبوو كە دەبێ ڕێبازی ڕاستەقینەی باوكی خۆی بەرنەدات كە ئەویش بریتیبوو لە خەباتكردن بۆ نەهێشتنی دیكتاتۆری و هاوخەباتی لەگەڵ خه‌ڵكى كوردستاندا. ڕۆڵی شەهید ئایەتوڵڵا ئەلعوزما محەمەد باقر ئه‌لحەكیم، لە كۆنگرەی پشتیوانیكردنی گەلی عێراق لە ساڵی 1986 لە تاران، بریتیبوو لە پشتیوانیكردنێكی ڕاستەقینە لە مافەكانی گەلی كوردستان.\nئەوكات سەبارەت بە بڕیارەكانی كۆنگرە، لەنێوان خوالێخۆشبوو ئیدریس بارزانی و شەهیدی میحرابدا، لێكگەیشتن و هه‌ماهه‌نگییەكی زۆر هەبوو، ئەو هه‌ماهەنگییە دواتریش هەر بەردەوام بوو. ڕاستگۆیيی ئایەتوڵڵا ئەلعوزما محەمەد باقر ئه‌لحەكیم لە پشتیوانیکردنی مافەکانی گەلی کوردستان لە هەموو بارودۆخێکدا لەلایەن سەرکردایەتيی كوردستان و گه‌لی كوردستانه‌وه زۆر جێگەی ڕێز و پێزانین بووە.\nهەر ئەوەش زەمینەیەکی بەهێزی دروست کرد کە سەرۆك مەسعوود بارزانی و ئایەتوڵڵا محمد باقر ئه‌لحەكیم کۆبوونەوەی زۆر و بەردەوام بکەن بۆ دانانی بنەماکانی سیستەمی داهاتووی عێراق لەسەر بنەمای هاوبەشی و فیدرالی، بۆيه ساڵی ٢٠٠٢ لە کۆنگرەی لەندەن، بەپێی ئەو بنەمایانە بۆ ئایندەی عێراق، بڕیار لەسەر سیستەمێک درا کە بریتیبوو لە عێراقی دیموکراسی و فیدرالی، عێراقێك هەموو پێکهاتەکان هاوبه‌ش بن لە بەڕێوەبردنیدا.\nهەر لێرەدا دەبێ ڕۆڵی تێكۆشەری گەورەی عێراق خواڵیخۆشبوو سەید عەبدولعەزیز ئه‌لحەكیم بە بیر بهێنینەوە كە لە هەموو كۆنگرەكانی ئۆپۆزسیۆنی عێراقی و لە کاتی ئەنجومەنی حوکمدا و بەدرێژایيی ژیانی خۆی، پشتیوانێكی بەوەفای مافەكانی گەلی كوردستان بوو.\nبێگومان ئەمڕۆش هەر ئەوە لە برای خۆشەویستمان سەید عەممار ئه‌لحەكیم و هەموو برایانمان لە بنەماڵەی ئالى ئه‌لحەكیم و بەیتی شیعی چاوەڕوان دەكەین، چونكە هاوبەشی و هاوخەباتیمان، بنچینەیەكی مێژوویيی پتەوی هەیە. پەیوەنديی نێوان بنەماڵەی بارزان و شۆڕشی كوردستان، لەگەڵ بنەماڵەی ئه‌لحەكیم و بەیتی شیعی و بزووتنەوە سیاسییەكەیدا، پەیوەندییەكه، لەسەر باوەڕ بە داوا ڕەواكانی هەردوولا، دامەزراوە.\nلە ئەنجامی پەیوەنديی خواڵیخۆشبوو مەلا مستەفا بارزانی لەگەڵ ئایه‌توڵڵا ئیمام سەید موحسین ئه‌لحەكیمدا، خۆشەویستییەكی زۆر لەنێوان گەلی كوردستان و لایەنگران و شوێنكەوتووانی ئەهلى بەیتدا دروستبوو. ئەوەبوو لە ئەنجامی نامە بەردەوامەكانی بارزانيی نەمر و ڕوونكردنەوەی بارودۆخی گەلی كوردستان و ڕەوایيی شۆڕشی كوردستان بۆ بەڕێزیان، ئیمام سەید موحسین ئه‌لحەكیم ساڵی 1965 لە كاتی شۆڕشی ئەیلوولدا فەتوای دەركرد بە حەرامكردنی شەڕی پێشمەرگە و كورد.\nهەروەها شەهیدی گەورەی عێراق ئایەتوڵڵا محەممەد باقر ئه‌لسەدر، ساڵى 1974 هەمان فەتوای حەرامكردنی شەڕی كوردی دووبارە كردەوە. بە هەمان شێوە ئایەتوڵڵا ئەلعوزما سەید عەلی سیستانی لە كاتی نووسینەوەی دەستووردا بە هیچ شێوەیەك دژایەتيی فیدرالی نەكرد، بەڵكو پشتیوانی لەو داڕشتنە كرد كە لەبارەی مافەكانی گەلی كوردستانەوە لە دەستووری عێراقدا نووسرا بوون.\nئەو هەڵوێستە مێژووییيانە، متمانە و خۆشەویستییەكی گەورەی لە هەموو بوارەكان لەنێوان كورد و شیعەدا دروست كرد، هەروەها هاوخەباتییەكی ڕاستەقینەی لەنێوان هەردوولادا دروست كرد كە ئەنجامەكەی ڕووخاندنی ڕژێمی دیكتاتۆری بوو لە عێراق، ئەوەش گەورەترین دەستكەوت بوو بۆ گەلی عێراق و بۆ كوردستان. ئەو هاوخەباتییە جارێكی دیكە لە شەڕی داعشدا دووبارە بووەوە و ئەنجامەكەی پێكه‌وه‌كاركردنی هه‌ردوولامان و هه‌موو لایه‌كمان له عێراق تێكشكاندنی داعش بوو.\nبەڵام دوای شەڕی داعش بارودۆخێكی نەخوازراو دروست بووە، واقعی پەیوەندییەكانی نێوانمان بە دڵی ئێمە نییە، گومانمان نييه كە بە دڵی زۆر لە برایانمان لە لایەنەكانی شیعەش نییە، بەتایبەتی ئەوانەی لە ڕۆژگاری سەختی هاوخەباتيدا لە دژی ڕژێمی پێشوو ژیاون، یاخود ئەوانەی ئاگاداری ئەو ڕۆژگارەن. خوێنی ئێمە لە شەڕی دیكتاتۆریەت و داعش، لەپێناو یەك ئامانجدا، تێكەڵی یەكتر بوو.\nئەمڕۆش لە یادی ڕێزگرتن لە شەهیدەكانماندا، دەبێ بە بەهێزكردنەوەی لێكگەیشتن و پێکەوەکارکردنی نێوانمان، وەفاداری بنوێنین بۆ مێژووی برایەتی و هاوخەباتيی نێوانمان و هاوبەشییەکەمان دروست بکەینەوە.\nئێمە ئامادەین، لەو باوەڕەدام دڵسۆزیی سەید عەممار ئه‌لحەكیم بۆ پەیوەنديی مێژوویی و هاوخەباتیمان، هەروەها دڵسۆزيی سەركردەكانی دیكەی شیعە بۆ ئەو ڕابردووە، زەمینەیەكی زۆر باشە بۆ بەهێزكردنەوەی ئەو پەیوەندییانه. بێگومان دەبێت ئەو هاوبەشییە بە بەشداريی برا سوننەکانیشمان بێت، چونکە هەموو هاوبەشییەکی نێوانمان بەبێ بەشداریی عەرەبی سوننە، ناتەواو دەبێت.\nئێمە دەبێ جارێكی دیكە ڕاشكاوانە پێكەوە دابنیشین و گفتوگۆ بكەین. بنچینەی گفتوگۆکانشمان دەبێ ئەوە بێت كه كێشەی هیچ نەتەوە و پێكهاتەیەكی عێراق، نابێتە مایەی سەركەوتن بۆ پێكهاتەیەكی دیكە لە عێراقدا، بەڵكو لێكەوتەی خراپی دەبێت بۆ هەموو پێكهاتەكانی ئه‌م وڵاتە. بە هەمان شێوە پێشكەوتنی هەر ناوچە و پارێزگایەكی عێراق، دەبێتە مایەی خێر و پێشكەوتن بۆ هەموو عێراقییەكان.\nكێشەی سەرەكيی عێراق لە سەرەتای دروستبوونييه‌وه، نەبوونی شەراكەت و هاوبەشی بووە لەنێوان هەموو پێكهاتەكانی عێراق لە بەڕێوەبردنی وڵاتدا، لەبەر ئەوەش عێراق لە سەرەتای دامەزراندنییەوە بەبێ كێشە نەبووە. هەردوو پێكهاتەی عەرەبیی عێراقيش لە سوننە و شیعە، دەزانن هیچ یەكێكیان بە تەنیا و هەردووكیشیان بەبێ كورد ناتوانن هاوسەنگی دروست بكەن، لەبەر ئەوەش هاوبەشيی هەموو پێكهاتەكان لە بەڕێوەبردنی عێراقدا تاكە ڕێگەیە بۆ بەڕێوەبردنی سەركەوتووانەی ئه‌م وڵاته، هەر ئەوەش تاكە ڕێگەیە بۆ حوكمێكی مەدەنيی خزمەتگوزار كە هاووڵاتیانی عێراق دڵخۆش بكات.\nنابێ هیچ پێكهاتەیەكی عێراقى چاوەڕێی لەناوچوونی پێكهاتەیەكی دیكە بكات، چونكە ئەوە چاوەڕوانییەكی بێهوودەیە. له ڕابردوودا ئەو چاوەڕوانییە بەدی نەهاتووە، لە داهاتووشدا بەدی نایه‌ت. ئەو ناكۆكییەی ئێستا دروست بووە، بە هیچ شێوەیەك لە چاوەڕوانيی دامەزرێنەرە گەورەكانی بزووتنەوەی ئازادی و سیاسيی ئێمەدا نەبووە، ئێستاش بە هیچ شێوەیەك لە بەرژەوەنديی گەلی عێراقدا نییە.\nسەقامگیری و پێشكەوتن و ئاوەدانيی هەرێمی كوردستان، دەبێ مایەی دڵخۆشی بێت بۆ هەموو لایەنە سیاسییەكانی عێراق، چونكە ئێمە بەشێكین لە عێراق. ئەو پێشكەوتنەی هەرێمی كوردستان، پێشكەوتنی بەشێكی عێراقە و بۆ هەموو عێراقییەكانە. هەروەك چۆن پێشكەوتن و ئاوەدانيی نەجەف و كەربەلا و بەسرە و ئەنبار و تكریت و مووسڵ، پێشكەوتنە بۆ هەرێمی كوردستان.\nخەڵكی كوردستان ئاواتیان ئەوەیە هەموو عێراق سەقامگیر و پێشكەوتوو بێت، چونكە ئەوە دەبێتە مایەی خۆشگوزەرانی بۆ هەموومان، دەبێتە هۆی زۆربوونی هەلی كار و پێشكەوتنی ئابووری و پێشكەوتنی زانستی لە هەموو عێراقدا.\nخوای گەورە سامانێكی زۆری سەرزەوی و ژێرزەوی بە عێراق بەخشیوە، تواناكانی خەڵكی عێراق لە هەموو جیهاندا شایەتيیان بۆ دەدرێت، بەڵام بەداخەوە هەمیشە ناكۆكيی سیاسی و ڕەچاونەكردنی هاوبەشییەكی یەكسان بۆ هەموو پێكهاتەكانی ئه‌م وڵاته لە بڕیار و بەڕێوەبردنی دەوڵەتدا، وایكردووە گەلی عێراق لە ناخۆشی و كەم خزمەتگوزاریدا بژیت.\nدوای ئەو هەموو مێژووە درێژە لە كێشەكانی عێراق، دوای ناڕەزاییەكانی خەڵك، پێویستە ئەمڕۆ بەرلە سبەی دەست بە گفتوگۆیەكی جددی بكەین، بۆ بەڕێوەبردنێكی ژیرانەی عێراق بە بەشداريی هەموو پێكهاتەكان. نابێ چاوەڕوانی ململانێ و هەڵمەتەكانی هەڵبژاردن بكەین، چونكە گەلی عێراق گەلێكی هوشیارە و هیچ یاری و هەڵمەتێكی هەڵبژاردن ناتوانێت وای لێبكات، كه چاوی واقیعی عێراق نەبینێت.\nئەوەی ڕۆژێك زووتر دەست بە چاككردنی ڕێڕەوی سیاسيی حوكم و بڕیاری سیاسی و ئیداريی عێراق بكات، گەلی عێراق به دڵنیاییه‌وه پشتیوانی لێدەكات. ئەوەی ڕۆژێك زووتر هەنگاو بنێت بۆ ڕاستكردنەوەی پرۆسەی سیاسی و بەڕێوەبردنی عێراق، گەلی عێراق بە دڵنیاییەوە زیاتر پشتیوانی لێدەكات.\nئێمە ئەمڕۆ ئامادەین بۆ ئەوەی دەست بە گفتوگۆیەكی جدديی ڕاشکاوانە بكەین بۆ ڕاستكردنەوەی پرۆسەی سیاسی و بەڕێوەبردنی عێراق، لێرەشەوە لەو یادە پیرۆزەدا ئەو بانگەوازە ئاراستەی هەموو عێراقییەكان دەكەین كە دەستپێبكەین. سەركەوتنی ئێمە بە هاوبەشی و پێكەوە دەبێت، بە وەلاوەنان و پەراوێزخستن لە ڕابردوودا عێراق وێران كرا، بێگومان ئه‌گه‌ر ئه‌وه بێت ڕێبازی داهاتووشمان، عێراق ناتوانێت سه‌قامگیر بێت.\nهێرشی داعش و بەهێزبوونی و داگیركردن و وێرانكردنی بەشێكی عێراق لەلایەن داعشەوە، بەهۆی نەمانی هاوبەشی و تەوافوق بوو لە عێراق. سەرۆك مەسعوود بارزانی چەندین جار هاواری كرد و هوشداری دا كە تاكڕەوی و تێكدانی تەوافوق، عێراق بەرەو وێرانبوون دەبات! لە ئەنجامدا ئێستا دەبینین بەشێكی عێراق بەهۆی هێرشەكانی داعشەوە وێران بوو، پێشمه‌رگه و سوپای عێراق و حەشدی شەعبی، هەزاران شەهیدیان دا بۆ ڕاگرتن و تێكشكاندنی داعش.\nئێستاش بۆ ئەوەی زەمینەی توندڕەوی لە عێراقدا نەمێنێت، بۆ ئەوەی عێراق تووشی داگیركاريی وەك داعش نەبێتەوە، بۆ ئەوەی بتوانین وەڵامی داواكانی خەڵك بدەینەوە، دەبێ بگەڕێینەوە بۆ دەستووری عێراق و دەبێ هەموو ناوچەكان مافی بەڕێوەبردنی خۆیان هەبێت، دەبێ تەوافوق و هاوبەشی لە بەڕێوەبردنی عێراقدا دروست بكەین.\nبە هیوای عێراقێکی پێشکەوتوو، به هیوای عێراقێك كه بتوانێت پێشكه‌وتن به ده‌ست بهێنێت و خزمه‌تگوزاری بۆ گه‌له‌كه‌ی دابین بكات. دووبارە سڵاو دەنێرین بۆ گیانی پاكی شەهیدی میحراب ئایەتوڵڵا ئەلعوزما محەمەد باقر ئه‌لحەكیم و هەموو شەهیدانی عێراق و كوردستان و هه‌موو لایه‌كتان به خێر بێن.


داعش هێرشی کردوەتە سەر باڵاخانەی پەرلەمانی ئێران لە تارانهه واڵده ری ئال و به ێت (ع)\nحوزەیران ٧, ٢٠١٧ - ٣:٤١ د.ن کۆدی هه واڵ : 834890 سه ر چاوه : ckb.abna24 Link:\nله‌نهۆمی پێنجه‌می باڵه‌خانه‌ی په‌ڕله‌مانی ئێران، ته‌قینه‌وه ڕوویدا، هێرشبه‌ره‌كان تائێستا کۆتایی پێ هاتوە.\nبه‌پێی هەواڵ دەری ئەهلی بەیت.ع.: قه‌ناس به‌ده‌سته‌كانی، هێزه‌ئه‌منییه‌كانی ئێران له‌ده‌ورووبه‌ری، باڵه‌خانه‌ی په‌رله‌مان، جێگیر بوون بۆ ئه‌وه‌ی هێرشبه‌ره‌كان به ئامانج بگرن.\nله‌رووداوی ته‌قه‌كردنه‌كه‌ی په‌رله‌مانی ئێران حه‌وت كه‌س كوژراون هه‌شت-ی دیكه برینداربوون و ته‌قه‌كه‌ره‌كان چوار كه‌س بوون و چوونه‌ته ناو بینای په‌ڕله‌مانه‌وه له‌ته‌قینه‌وه‌كه‌ی مه‌زارگه‌ی ئیمامی خومه‌ینیش كوژراوو بریندار هه‌یه.\nچوار که‌سی چه‌کدار چوونه‌ته ناو بینای په‌ڕله‌مان و له‌گه‌ڵ پاسه‌وانان رووبه‌ڕووبوونه‌ته‌وه به‌هۆی ته‌قه‌كردنه‌وه حه‌وت كه‌س كوژراوه‌و هه‌شتی تر برینداربوون.\nهێرشبه‌رێك چووته ناو گۆڕه‌پانی مه‌زارگه‌ی ئیمام خومه‌ینی و ته‌قه‌ی كردووه، كه فیشه‌كی پێنه‌ماوه چه‌كه‌كه‌ی فڕێداوه‌و به‌ره‌و مه‌زارگه‌كه هه‌ڵهاتووه، كه گه‌یشتووه‌ته بنكه‌ی پۆلیس له نزیك مه‌زارگه‌كه خۆی ته‌قاندووه‌ته‌وه.\nئه‌و كه‌سه‌ی له مه‌زارگه‌كه خۆی ته‌قاندووه‌ته‌وه ژنێک بووه و پشتوێنی بۆمبڕێژكراوی له خۆی به‌ستووه، به‌هۆیه‌وه، كه‌سێك كوژراوه‌و پێنجی تر برینداربوون و هێرشبه‌ره‌كان سێ بۆ چوار كه‌س بوون.\nهەواڵەکە زیاد دەکرێت.


توركیا ده‌ڵێت بۆ هێرشبردنه سه‌ر سه‌رهه‌ڵداوانی كورد تا هه‌تاهه‌تایه چاوه‌ڕێ ناكات\nسه‌رۆك وه‌زیری توركیا ڕه‌جه‌ب ته‌یب ئه‌ردۆگان ده‌ڵێت حكومه‌ته‌كه‌ی ناتوانێت بۆ هه‌تاهه‌تایه چاوه‌ڕێی عێراقی دراوسێی بكات تا ڕێوشوێنی توند له دژی ئه‌و سه‌رهه‌ڵـداوه كوردانه وه‌ربگرێت كه خاكی باكوری عێراق به‌كارده‌هێنن بۆ هێرشـبردنه سه‌ر توركیا.\nڕه‌جه‌ب ته‌یب ئه‌ردۆگان ڕۆژی سێشه‌ممه له له‌نده‌ن ئه‌م لـێـدوانه‌ی دا پاش وتووێـژه‌كانی له‌گه‌ڵ سه‌رۆك وه‌زیری به‌ریتانیا گۆردن بڕاون. به‌ڕێز ئه‌ردۆگان گوتی توركیا هیچ نه‌خشه و پـیلانێـكی ناوچه‌یی بۆ عێراق نیـیه، به‌ڵام هۆشـداری دا به‌وه‌ی حكومه‌ته‌كه‌ی خۆی بۆ كرده‌ی له‌شـكری له دژی پارتی كرێـكارانی كوردسـتان ئاماده ده‌كات.\nسه‌رۆك وه‌زیری به‌ریتانیاش گۆردن بڕاون كرداره‌كانی په‌كه‌كه‌ی سه‌رزه‌نشت كرد و به‌ڵێنی دا به‌وه‌ی پـشـتیوانی له توركیا بكات. گوتیشی به‌ریتانیا ئه‌و دان به‌خۆدا گرتنه‌ی توركیا ده‌نرخێنێت.\nله به‌غداش هه‌ر ڕۆژی سێشه‌ممه هۆشیار زێباری پاش كۆبوونه‌وه‌ی له‌گه‌ڵ هاوتا توركه‌كه‌ی عه‌لی باباجان بۆ په‌یامنێران دووا و گوتی حكومه‌ته‌كه‌ی یارمه‌تی توركیا ده‌دات له شه‌ڕی دژی سه‌رهه‌ڵداوانی كورد.\nباباجانیش لای خۆیه‌وه گوتی توركیا پـێی باشه مه‌سه‌له‌ی په‌كه‌كه له ڕێی دیبلۆماسـیـیه‌وه چاره‌سه‌ر بكات. به‌ڵام ئه‌و ئاگربه‌سـته‌ی ڕه‌تكرده‌وه كه ڕۆژی دووشه‌ممه له لایه‌ن سه‌رهه‌ڵـداوه‌كانه‌وه ڕاگه‌یه‌ندرا، گوتی ئاگربه‌ست له نێوان ده‌وڵه‌تاندا ده‌بێت و نه‌ك له‌گه‌ڵ ڕێـكخراوه تێرۆریسـتیـیه‌كاندا.


پرسا کوردا پرسەکا نەتەوییە، ب زھنیەتا پارتیێن ترکیا ناهێتە چارەسەرکرن! - دارکا مازی\nد ڤان دەمێن داوییێ دا گۆتوبێژکرنا ھلبژارتنێن پێشوەخت ل ترکیا و باکورێ کوردستانێ د سەرێ رۆژئاڤا سیاسی دایە. تایبەتی پشتی سەردانا شاندا جەهەپێ بۆ باشوورێ کوردستانێ و داخوویانیێن بەرپرسێن جەهەپێ د ڤی واری دا دایین، بۆ سەدەمەک جارەکا دی ب ئاوایەکێ پرسا کوردا بهێتە مناقەشەکرن. ھەر ئالیەکێ سیاسی ل ترکیا ھەدەپە ژی د ناڤ دا تشتێن جودا دبێژن. لێ داویێ دا ھەموو دگەھن ئەنجامەک ھەڤبەش. واتە گەلەک جودابوون د ناڤا دیتنێن وان دا د دەربارێ پرسا کوردا دا نینە.\nکلچدارئۆغلو دبێژیت موخاتابێن مە نە رێخستنێن نە یاسایی نە، ئەم ل گەل رێخستنێن یاسایی ڤێ پرسێ چارەسەر دکەین. موخاتابێ مە ھەدەپەیە و ئەڤ پرسە د پارلەمەنتۆیێ دا دهێتە چارەسەرکرن.\nژ ئالیەکێ دی ڤە پارلەمەنتەرێ وانێ و ھەڤسەرۆکێ بەرێ یێ ھەدەپێ سەزا تەمەلی بەرسڤا جەهەپێ ددەت و دبێژیت ھەدەپە تەنێ زەمینەکێ ژ بۆ چارەسەریا پرسا کورد ئامادا دکەت، لێ موخاتابێ ڤێ پرسێ ئیمرالیە. ھەڤسەرۆکێ بەرێ یێ ھەدەپێ دەمیرتاش ژی داخوویانیا ددەت و دبێژیت، موخاتاب ھەدەپەیە و ھەموو پرسگرێکێن ترکیا د ناڤ دا پرسا کوردا ژی ھەموو د پارلەمتۆیا ترکیا دا تێنە چارەسەر کرن.\nھەری داوی ھەڤسەرۆکێ ھەدەپێ متحەت سانجار ئاخڤی و دلێ کەسەکێ نەهێلا و دا خویاکرن چارەسەری د پارلەمەنتۆیێ دایە، لێ ئیمرالی ژی ناڤەندەکا گرنگە ژ بۆ چارەسەریا ڤێ پرسێ.\nنھا د راستیا خوە دا ھەدەپە ھەتا چ رادەیێ ژ دەرڤەیێ ئیرادا ئیمرالیێ دکاریت تەڤبگەریت؟ یەک رێ ھەیە کو ھەدەپە بکاریت ل ھمبەر ئیمرالیێ تەڤبگەریت، ئەو ژی فەرمانا قەندیلێ یە. وەک کورد گەرەکە ئەم خوە نەخاپینن و راستیا خوە ببینن. ھەدەپە ژ بۆ چارەسەریا پرسگرێکا کوردا چ دبێژیت؟ د ڤێ چارچۆڤەیێ دا چ پرۆژەیێن ھەدەپێ ھەنە؟ بلا بەرپرسەکێ ھەدەپێ بکاریت رابیت ب ئاوایەک ڤەکری چارەسەریا کو ئەو دفکرن ژ بۆ پرسگرێکا کوردا زەلال بکەت.\nل ھەموو بەشێن کوردستانێ ل باکورێ کوردستانێ ژی پرسگرێکا کورد پرسەک نەتەوییە و پرسا ملەتەکێ یە. ئەگەر کورد ب ئیرادا خوە نەبنە خوەدی ستاتوویەکێ و ئەو ب خوە بریارا چارەنووسا خوە نەدەن، تو ئالیێن سیاسی کو ل ھمبەر دەستکەفتیێن نەتەوی تەڤدگەرن، نکارن تەمسیلا کوردا بکەن و پرسگرێکا کوردا چارەسەر بکەن. ھەدەپە دخوازیت کوردا د ناڤا ترکیێ دا ئاسمیلە بکەت. ژ خوە ئەو وەک پارتیەکا ترکیا کار دکەت. ڤێ یەکێ ڤەکری دبێژن. پرسا کوردا نە ب “دەمۆکراتکرنا” ترکیا ڤە گرێدایە. راستە ل ترکیا دەمۆکرسیەک راستەقێنە ل گۆرا پرەنسیبێن دەمۆکراسیا وەلاتێن رۆژئاڤا پێک بهێت، ژ بۆ کوردا دەستکەفتیەک مەزنە و دبیتە زەمینەک کو کورد بکارن ب میتۆدێن دەمۆکرات دۆزا مافێن خوە یێن نەتەوی بکەن. کورد ملەتەکن، وەلاتێ وان کوردستانە و بندەستن. ژ بۆ کو پرسا کوردا بهێتە چارەسەرکرن دڤێت کورد ل سەر ئاخا خوە بکارن بریارا چارەنووسا خوە بدەن.\nتشتا کو نھا دهێتە گۆتوبێژ کرن ب ناڤێ “پێڤاژۆیا چارەسەریێ” ھاتە جەرباندن. حکوومەتا ئاکەپێ جەسارەتەک مەزن دا نیشاندان ل گەل پەکەکێ ھەڤدیتن کرن. ھەدەپە ب خوە ژی وەک پرۆژەیەکا ڤێ پێڤاژۆیێ ب بریارا دەزگەھێن دەولەتێ و ئۆجالان ھاتە دامەزراندن. ھەموو ھەڤدیتن ل گەل ئۆجالان دھاتنە کرن ھەیەتا ھەدەپێ ژی دچوو ئیمرالیێ تەڤلی ڤان جڤینا دبوو. دەزگەھێن دەولەتێ ل ئۆسلۆ ل گەل پەکەکێ روونشتن و گۆتوبێژ کرن. ھەدەپە تەنێ وەکو قاسدەکێ د ڤێ پێڤاژۆیێ دا رۆل گێرا. ھەیئەتێن ھەدەپێ ناڤبەرا ئیمرالی و قەندلێ دا دچوون و دھاتن. یانی ھەدەپە نە ناڤەندا بریارێ یە. لێ ئەو پێڤاژۆ نەچوو سەری. ئەنجاما پێڤاژۆیێ جاردەکا دی بوو شەر و نەخوەشی و سیاسەتا خەندەکان و گەلەک باژارێن کوردستانێ پێ ھاتنە ویران کرن.\nسیاسەتا “براتیا گەلان” سلۆگانەک بنگەھین یا ھەدەپێ یە. ئەڤە د بنگەھێ خوە دا سلۆگانا چەپێن نەتەوی ل ترکیایە ژی. نابیت د بن ناڤێ سیاسەتا ‘براتیا گەلان” دا نەتەوەیەک بهێتە ژ ناڤبرن. راستە کەسەک نە ل دژێ براتیا گەلانە. لێ چ تشتێ برایێن مرۆڤ ھەبە پێدڤیە مرۆڤی ب خوە ژی ھەبیت. دەولەتا وان ھەیە لێ مە دەولەت نینە، زمانێ وان فەرمییە یێ مە نە فەرمییە، ئەو ب زمانێ خوە پەروەردە دبن ژ بۆ مە قەدەغەیە. وان ئالا ھەیە، ئالایێ مە قەدەغەیە. رۆژانە ژ بەر کو ئەم کوردین دبینە ئارمانجا نژادپەرەستان لێ تو جارا ژ بەر کو ئەو ترکن کەسەکێ ئێریشێ وان نەکریە. ب کورتی و کورمانجی چ مافێ ترکان ھەیە بلایێ کوردا ژی ھەبیت ئەم برایێن ھەڤ یێن باشین، کەسەک وەک کوردا براتیێ و وەکھەڤیێ ناخوازیت. کورد ژ ھەرکەسەکێ پێتر پیدڤی دەمۆکراسیێ نە.\nژ بۆ چارەسەریا کو نھا دهێتە گۆتوبێژ کرن تەنێ کورد تێنە خاپاندن.\nچ مافێ ملەتەکێ ل رۆژھلاتا ناڤین دا ھەبیت ئەم کورد ژی خوەدیێ ھەمان مافی نە.\nل ترکیا ھەتا کو دەستوورێ ھەیی د رۆژەڤێ دا بیت بلا کەسەک نە بەحسا دەمۆکراسیێ، نە بەحسا وەکھەڤیێ و نە ژی بەحسا چارەسەریا پرسا کوردا بکەت. ئەوێن کو بەحسا پرسا کوردا دکەن بلا د سەری دا گۆتارا دەستپێکا دەستوورا بنگەھین یا ترکیا بگوھەرن یان ژی گوھەرتنا وێ ژ بۆ خوە بکەنە ئارمانج، دێ ھنگی پیچەکێ ژی بیت باوەریێ دەنە کوردا.


قەراردادی کاتی و سپی ئیمزا سەنەدی کۆیلەتی نوێی کرێکارانە – رادیو ده‌نگی ئازادی و یه‌كسانی\nقەراردادی کاتی و سپی ئیمزا سەنەدی کۆیلەتی نوێی کرێکارانە\nلەم ساڵانەی دواییدا بەشوێن سیاسەتی ئابووری حکومەتی ئیسلامیدا، خاوەنکاران بە پشتیوانی راستەوخۆی دەوڵەت وێڕای دەرکردنی بەرینی کرێکاران، ئیستخدامەکانیان زۆرتر بە بەستنی قەراردادی کاتی ئەنجام ئەدەن. ئامارە رەسمیەکان دەیسەلمێنن کە ٩٠ لەسەدی قەراردادی کرێکارانی سەرتاسەری وڵات کاتین و بەکردەوە قەراردادی دایم جێگای خۆیان داوە بە قەراردادی کاتی. بەپێی ئاخرین راپۆرتی وەزاڕەتی تەعاون، کار و ڕیفاهی کۆمەڵایەتی لە ساڵی رابردودا، زیاتر لە ٩٣ لەسەدی سەرجەم هێزی شاغڵ لە بازاڕی کاری ئێراندا خاوەنی قەراردادی کاتی و کورت ماوەن. زۆربەی قەراردادەکان بە شێوەی ٣ مانگە، ٦ مانگە و ٩ مانگە دەبەسترێن و بەشێکی کەمیان بەشێوەی یەکساڵەن.\nدیاردەی ” قەراردادی کاتی کار” دەستکەوتی سەرمایەداریە لە دەیەکانی کۆتایی سەدەی بیستەم لە راستای دابین کردنی قازانج و بەرژەوەندی خاوەنکاراندا. ئەم دیاردەیە لە ساڵی ١٣٦٨ بەملاوە هاتەنێو بازاڕی کاری ئێرانەوە و بەشوێن ئەودا خراپترین جۆرەکەی واتە قەراردادی سپی ئیمزاش بەشێوەیەکی بەربڵاو پەرەی سەند.\nئەگەرچی لە ئێرانی ژێر حاکمیەتی رژیمی ئیسلامیدا دەریچەیەکی گەلێک بچوک لەباری قانونیەوە بۆ دیفاع لە مافی کرێکاران بوونی هەیە، بەڵام قەراردادە کاتیەکان ئەم دەریچە بەرتەسکانەش بەرووی کرێکاران دادەخات. مەتلوبیەتی ئەم جۆرە قەراردادانە بۆ خاوەنکاران لەوەدایە کە ئەوان لە کۆت و بەندی ئەم باریکە ڕێیانەی تەعەهودی قانونیش سەبارەت بە کرێکاران رزگار دەکات. لە زۆربەی هەرە زۆری قەراردادە کاتیەکاندا کرێکاران لە مەزایای وەک حەقی بیمە، حەقی ئەولاد، مافی مەسکەن، بیمەی بێکاری و هیتریش بێبەش دەبن. دوای کۆتاییهاتنی قەرارداد کرێکاران لەم کارگایەدا هیچ پلەو پایە و مافێکیان نییە و ئەمە لەحاڵێکدا روو دەدات کە ڕەوتی کار و بەرهەمهێنان و نیاز بە کرێکار لە ناوەندی کاردا هەروا درێژەی هەیە. قەراردادی کاتی کار تەنیا بە تەشخیس و بە رەزامەندی خاوەن کار دەکرێ نوێ بکرێتەوە و یان کرێکارێکی دیکە بهێندرێتە جێگای. لەم شێوەیە لە کاردا، کرێکار هیچ جۆرە ئەمنیەتێکی پیشەیی ناتوانێ هەبێت و لە ئاکامدا بۆ ژیان و داهاتوی ناتوانێ بەرنامەیەک دابنێ. لەوە واوەتر بە بەستنی قەراردادی کاتی کرێکار بەردەوام دەبێ گوێ بە فەرمان و مل کەچ بێت، هەر چەشنە ناڕەزایەتیەک لە بارودۆخی کارەکەی یان تەنانەت ئاماژە کردن بە قانونی کاری درۆینەش دەتوانێ ببێتە هۆی بێکار بوونی لە کۆتایی قەراردادەکەیدا. خاوەنکاران بە زێدەخوازی لە رادەبەدەریان کە بۆ بەدەستهێنانی قازانج و کەڵکە کردنی زیاتری سەروەت هەیانە، بەشوێن هێزی کاری هەرزان و داسەپاندنی شەرایەتی دژوارتردان بەسەر کرێکاراندا و قەراردادی کاتی ئەم نیازەی سەرمایەداران بە باشترین شێوە دابین دەکات.قەدەغە بوونی قەراردادی کاتی و سپی ئیمزا ویست و داواکاری راستەقینەی جەماوەری کرێکارانە و پێشڕەوان و هەڵسوڕاوانی کرێکاریش بەردەوام جەختیان لەسەر کردۆتەوە بەڵام بەهۆی نەبوونی تەشەکولی سەربەخۆی کرێکاری ئەم داواکاریە نەبۆتە کۆسپێکی جیدی لەبەردەم سوئیستیفادە لێکردنی خاوەنکار لە هێزی کار و دەوڵەتیش بە پشتیوانی یاسایی بەکردەوە دەستی خاوەنکارانی قازانج پەرستی بۆ چەوساندنەوەی زیاتری کرێکاران لە رێگای جۆراو جۆرەوە لەوانە بەستنی قەراردادی کاتی کاری بە کراوەیی هێشتۆتەوە. هەڵبەت لە هێندێک لەو حاڵەتانەدا کە بە ئاشکرایی مافەکان پێشێل دەکرێن، کرێکاران ناچارن شکایەت بکەن. لە ئێستادا بەشێکی بەرین لە پەروەندەی شکایەتەکان لە هەیئەتەکانی چارەسەری ناکۆکیەکاندا پێوەندیدارە بە قەراردادەکانی کاتی کارەوە. بەپێی ئامارەکان لە هەموو ١٠ پەروەندەیەک کە لە بواری ناکۆکی کرێکاران و خاوەنکاراندا تەشکیل ئەدرێت، لانیکەم چوار حاڵەتیان پێوەندی بە قەراردادی کاتی و سپی ئیمزاوە هەیە.بەپێی راپۆرتی ئیسنا، فەتحواللە بەیات سەرۆکی یەکێتی کرێکارانی قەراردادی و پەیمانی وڵات وتویەتی:” بەهۆی رکود و داخرانی کارخانەکان، هاوسەنگ کردنی هێزی ئینسانی و دەرکردنی کرێکاران، هێنانی هێزی کاری نوێ بەکردەوە ئەنجام نادرێت و زیاتر لە ٨٠ لەسەدی قەراردادی کاریش کە ئیمزا دەکرێن کاتین و لە دەرەوەی مەوازینی قانونی کاردان. گەلێک لە هێزی کاری لاوی وڵاتیش لە چوارچێوەی قەراردادە کورت ماوەکانی ٣ مانگە، ٦ مانگە و یان سپی ئیمزادا دەستبەکار بوون.”نەبوونی هیچ زەمانەتێک لە قانونی کاردا بۆ دیفاع لە مافی کرێکاران، هەروەها فەراهەم بوونی بوارەکانی سوئیستیفادەی خاوەنکاران لە بوونی ئەڕتەشی زەخیرەی بێکاران و پشتیوانی دەوڵەت لە خاوەنکاران بۆتەهۆی ئەوەی کە قەراردادەکان لە بازاڕی کاردا بەتەواوی یەک لایەنە ببەسترێن و تەنیا دابینکەری قازانج و بەرژەوەندی خاوەنکاران بن. لە شێوەی تەنزیم کردنی قەراردادە کاتیەکانی کاریشدا هیچ مادەیەکی قانونی کە بە قازانجی کرێکاران بێت بوونی نییە و شیرکەتە پەیمانکاریەکان لە دەرەوەی هوموو جۆرە چاودێریەکدا لەم رێگایەوە دەست ئەدەنە تاڵان کردنی هێزی کاری کرێکاران.زیانەکانی ئەم جۆرە قەراردادانە بۆ کرێکاران گەلێک زیاتر لەوەیە کە تا ئێستا توێژینەوەی لەسەر کراوە. ئامارەکان نیشانیانداوە کە زیاترین رووداوی سەرچاوە گرتوو لە کارەوە لەو شوێنی کار و ئەو کارگاکایانەدا روو ئەدەن کە کرێکارەکانیان مەشمولی قەراردادی کاتی و سپی ئیمزان و بۆ ئاموزشدانی ئەم کرێکارانە لە لایەن خاوەنکارەوە هیچ کارێک نەکراوە. ئەم کرێکارە سەدەمە دیتوانە و یان بنەماڵەی قوربانیان لە وەرگرتنی هەموو جۆرە خەسارەتێک لە خاوەنکارەکان بێبەش دەکرێن. مەسەلەکە هەر لێرەدا کۆتایی نایەت، زۆربەی خاوەنکاران بە لەبەرچاو گرتنی نیازی زۆری کرێکاران بە دۆزینەوەی کار، هێندێک جار ناچاریان دەکەن تا ٣ مانگ بەبێ حەقوق و مەزایا کار بکەن. لەوێوە کە قەراردادەکە سپی ئیمزایە خاوەنکار بە کەیفی خۆی کاتی کارەکە کەمتر لە ٣ مانگ دەنووسێ کە ئەگەر هاتو لەگەڵ بازڕەسیەکی رواڵەتیشدا بەرەو روو بۆوە خۆی زیانی وێنەکەوێ. لە لایەکی دیکەشەوە کرێکارەکە نەتوانێ ناڕەزایەتی نیشانبدات سەبارەت بە پێشێل بوونی مافەکانی…قەراردادە کاتی وسپی ئیمزاکان لە راستیدا یاری کردنن بە ژیانی کرێکاران. ئاوا بارودۆخێکی کاری بێجگە لە کۆیلەتی ناکرێ هیچ ناوێکی دیکەی لێبنێی. خەباتی کرێکاران بۆ هەڵوەشاندنەوەی بەتەواوەتی ئەم جۆرە قەراردادە ئەسارەتبارە یەکیک لە مەیدانەکانی خەباتی کرێکارانە لەگەڵ خاوەنکاران و دەوڵەتی پشتیوانیان.\nPrevious Article ده‌ركردنی حوكمی زیندان بۆ دوو هه‌ڵسووڕاوی كرێكاری له شاری سنه\nNext Article به رنامه كاني پاش نیوه رؤی ئه مرؤ 2015/04/25


زمانی زگماكی (کوردی)\nتاریخ : 16 / 03 / 1392 زمان : 18:36\nئیبراهیم ئیسماعیل پور<?xml:namespace prefix = o ns = "urn:schemas-microsoft-com:office:office" />\nنه ته وه ی بێ زمان بوونی نیه: ئه و نه ته وانه ی كه وڵاتیان لێ ئه ستێندراوه ته وه و له كیانێكی سه ر به خۆ بێ به شن، ته نیا رازی مانه وه ی خۆیان له زماندا دیوه ته وه. زمان داڵده ده ری هه مووشتێكی ئه و نه ته وانه یه. گه ل ته نیا له ڕێگای زمانه وه باس له شوناس و كه سایه تی خۆی ده كات. زمان كه ره سته ی ده ربڕینی كامه رانی و به خته وه ری و هه روه ها ژان و ده رد و ماف خوراوی و بێ به شی یه. ته نیا زمانه كه ده توانێ مكانیزمێك بڕه خسێنێ كه له و مكانیزمه دا هه موو بابه ته گرینگ و زیندووه كان بكه ونه بازنه ی دیالۆگ و دیپلۆماسی یه وه. كاتێ گه لێك نه یتوانی له رێگای زمانی زگماكی خۆیه وه، كولتوور و شوناس و زانستی خۆی بۆ زه ین و سینگی نه وه ی داهاتووی راگوێزێ، دار و خاچی خۆی به دوو خۆیدا راده كێشێ و به ره و نغرۆ بوونێكی ئه به دی ده ڕوات.\nپێگه ی زمانی كوردی: كوردیش وه كوو هه موو گه لانی تر له م بارو دۆخه ناسك و ئاڵۆزه دا به وشیاری یهنه ته وه یی گه یشتووه و یوانیویه تی بۆ له قوڕ ده ر كێشانی به ڕه ی خۆی په ل باوێ. هه ر بۆ یه بۆ رزگار كردنی زمانه كه ی له فه وتان و په ل په ل بوون و دیارده ی مه ترسیداری زمان كوژی (linguicide) ده ستی به هه وڵێكی ناسیستماتیك كردووه. له لایه كی تریشه وه به هۆی هاتنه ئارای ئاڵوگۆڕی تایبه ت به ناوچه كه، زمانی كوردی بۆته زمانی دیوانی و خه ریكه به ئه زموونی بوون به ده سه ڵاتدا تێده په ڕێ. به هۆی هه وڵی ناوه نده كانی زمان پارێزی كورد به تایبه ت له ده ره وه ی وڵات و دروست بوونی دیپلۆماسی یه كی رێك و پێك له نێوان حكوومه تی هه رێم و وڵاتانی دێموكراسی خواز و كراوه دا نیمچه پێگه یه كی بۆ خۆی كردۆته وه و لانی كه م به رێزه وه سه یری ده كرێ. ئه مانه و چه ندین فاكته ری تر باس له و پێگه ده كه ن كه زمانی كوردی بۆ خۆی مسۆگه ر كردووه و ره نگه ئیتر مه ترسی له ناو چوونی به ره و قۆناغی بێ هێزی گێڕابێته وه.\nئێمه و زمانی زگماكی: هه موو هه له كان ده قۆزینه وه وبۆ دوارۆژێكی گه ش و روونی زمانه كه مان دڵسۆزانه تێده كۆشین:\nئا- له هه موو نووسینه كانی تایبه ت به خۆماندا به كوردی ده نووسین و له م رێگه یه وه كوردی خوێندنه وه و نووسین له خۆماندا به هێز ده كه ین.\nب- په یامه ته له یفوونیه كانمان(sms) به كوردی ده نووسین و له م رێگه یه وه هه موان مه جبوور ده كه ین ئاوڕله زمانی زگماكی خۆیان بده نه وه و به باشی خوێندنه وه و نووسین فێر بن.\nپ- له هه ر هه ل و ده رفه تێك كه ڵك وه رده گرین و منداڵان و قوتابیانمان فێری خوێندنه وه و نووسینی زمانی كوردی ده كه ین. هه ر وه ها به ئاماده كردنی گۆڤار و كتێبه كوردییه كانی تایبه ت به منداڵان، بواری فێربوون بۆ هه موو منداڵانی ئه م زمانه زگماكییه ده ڕه خسێنین.\nت- به كه ڵك وه رگرتن و گوێگرتن له ده نگ و ئاواز و گۆرانی كوردی، ده روونی مات و چۆڵمان له زه وق و گۆرانی نه ته وه یی پڕ ده كه ین و گۆران گوته نی میزاجی كورده واریمان له تێكچوون ڕزگار ده كه ین.\nج- بوار بۆ ئه وه ده ڕه خسێنین كه منداڵانمان له به رنا مه ی منداڵانه ی ته له فزیۆنه كوردی یه كان چێژ وه رگرن و له م رێگه وه بۆ فێر بوون و نووسینه وه و خوێندنه وه ی زمانی زگماكی هه نگاو بنێن.\nچ- هه موومان ده بینه مامۆستای فێركاری زمان و زمانه كه مان به یه كتر فێر ده كه ین و هه موو هه ل و ده رفه ته كان بۆ فێركردنی هاووڵاتیانمان ده قۆزینه وه.\nح- له شوێنه گشتییه كان و شوێنی كار و بنه ماڵه و قوتابخانه كاندا، گۆڤار و حه فته نامه كوردی یه كان داده نێین و به و كاره هه ل بۆ زۆربه ی هاووڵاتیانمان ده ڕه خسێنین كه لانی كه م له ڕۆژدا چه ند ساتێك چاو له نووسراوه كوردی یه كان بكه ن و رۆژ له گه ڵ رۆژ چێژی زیاتر له زمانه كه یان وه ر بگرن.\nخ- له قسه كردن و باس وخواسته كانی رۆژانه له گه ڵ بنه ماڵه و كه سانی ده وروو به رماندا له وشه ی جوان و ره سه نی كوردی كه ڵك وه ر ده گرین و زمانمان به گشتی له وشه ی زمانه كانی تر پاك ده كه ینه وه. هه موومان به كوردی ئه دوێین و بۆ كه ڵك وه رگرتن له وشه ی ره سه ن و دۆزینه وه یان زه حمه ت ده كێشین.\nبازدید کلی : 50,059\nئیٌمه و ژینگه و ئه شخالٌ


ژماره‌ی كوشتنی نیشته‌جێبووانی کەمپی هۆڵ زۆر بووه\n2021-12-20 [11:06 AM]\nروانگەی مافی مرۆڤی سووریا لە بەیاننامەیەکدا باس لە زۆربوونی کوشتنی دانیشتووانی کەمپی هۆڵ لە سووریا لەلایەن شانە نووستووەکانی داعشەوە دەکات.\nبەگوێرەی ڕاپۆرتی ڕوانگەی مافی مرۆڤی سووریا کە لە لەندەن جێگیرە، مانگی ڕابردوو 6 کەس لە دانیشتووانی کەمپی هۆڵ کە لەژێر چاودێریی کوردستانی سووریایە، لەلایەن شانە نووستووەکانی داعشەوە کوژراون.\nئەم ناوەندە لە ڕاپۆرتەکەیدا باسی لە چالاکییەکانی شانە نووستووەکانی داعش دەکات لە کەمپی 62000 کەسیی هۆڤ لە سووریا کە لەلایەن هێزە کوردییەکانەوە دەپارێزرێت. ئەم ناوەندەی مافی مرۆڤ داعش لە مانگی ڕابردوودا لانیکەم 6 کەس لە دانیشتووانی ئەم کەمپەی کوشتووە کە سێ کەسیان هاووڵاتیی عێراقی بوون.\nئەم ڕێکخراوەیە هەروەها دەڵێت لە ئەمساڵدا 86 کەس لەم کەمپەدا لەلایەن داعشەوە کوژراون. ڕامی عەبدولڕەحمەن سەرۆکی ئەم ناوەندە بە ئاژانسی هەواڵی فەڕەنسای وتووە بشێوە و تووڕەیی نواندن لەم کەمپەدا ڕووی لە زیادبوونە.\nزۆرینەی دانیشتووانی ئەم کەمپە سەربەداعش دێنە ئەژمار و 95 لەسەدیان ژن و منداڵن. هێزەکانی سووریای دیموکرات لە ئۆپەراسیۆنی پاکسازیی ئەندامانی داعش لەم کەمپەدا کە مانگی مارچ ئەنجامیان دا 125 کەسیان بەتۆمەتی ئەندامێتیی داعش دەستگیر کرد.